
Pîrozahî 

Hejmara 500 a rojnameya KURDISTAN, hate çap û 
weşandin. KURDISTAN temendirêjtirîn weşana Kurdî ye ku 
berdewam hatiye weşandin. Heta niha di sê qonaxan de 
hatiye çapkirin. Hejmara 1 a wê di serdemê Komara 
Kurdistanê de hatiye weşandin. Em pîrozbahiya xwe ya herî 
germ û gurr pêşkêşî xebatkar û rêveberên rojnameya 
KURDISTAN'ê dike û di kar û xebata wan de hêviya serkevtin 
û berdewamiyê dixwaze. Desteya Weşana Agirî 


Partiya Demokrat ya Kurdistana îranê diweşîne 


KOMARA ISLAMI YA IRANE 

BINC U RIŞALA ŞERE XEZEYE 


Vekirina TRT6'ê Gaveke 
Biçûk Ya Erênî 


Şer Li Xeze û Şerûdiya 
Tehranê 


Heval ! Eger Hûn Çûn, 
Min Cî Nehêlin! 


\ Zêdetirî 20 
rojan e ku Şerê 
navbera Hemas û 
Îsraîlê dest pê 
bûye û heta niha 
zêdetirî 900 kes 
hatine kuştin û 
çend hezar kes jî 
birîndar bûne. 

Şer demekê 
dest pê bû ku 
hêzên Hemasê 
çend rojan bi 
roket û mûşekên 
Komara Îslamî 
êrîşî ser başûrê 

Îsraîlê kirin û Îsraîl jî li hember wan êrîşan bêdeng nesekinî. 

Komara Îslamî a îranê ji rêya piştgirî û hevkarî bi rêxistin û girûpên tundajo yên 
Rojhilata Navîn, berdewam şer, teror û fitneyan diafirîne. Piştî şerê sala borî yê 
Hizbulahê tevî Îsraîlê, vê carê jî bi afirandina şerê Hemas bi Îsraîlê re dixwaze hin 
armancên xwe ên gemar li herêmê bişopîne. Şîroveya berfireh li ser vê mijarê di 
rûpela 4 a vê hejmara Agirî de bixwînin... 


Duheftînameya “Rojhelat” Dîsan Hate Girtin 

Duheftînameya Kurdî-Farsî ya 
"ROJHELAT" ku biryara ragirtina wê 
ji aliyê Dîwana Bilind a Welat ve 
hatibû hilweşandin û ji bervar 
01.11.2008'an, dubare di deverên 
Kurdakincî de belav bibû, bo cara 
duyemîn ji aliyê Heyeta Çavdêr bi ser 
çapemeniyan ve hate girtin û 
derfetnameya wê hate hilweşandin. 

Biryara hilweşandina moletnameya 


"ROJHELAT"ê, ji aliyê Elîriza Melekiyan, birêveberê Heyeta Çavdêr bi ser çapemeniyan, roja 
11.01.2009'an, bi Ebdula Sohrabî, xwedî û berpirsê giştî yê wê belavokê re hate ragihandin. 

Piştî hilweşana biryara berê ya ragirtina belavoka han, tenê 5 hejmar bi birêveberiya 
Mihemedelî Tofîqî, jê belav bibû. 

Mihemedelî Tofîqî di vê derbarê de got: biryara ragirtina "ROJHELAT"ê, di demekê de hat 
ragihandin ku hejmara nû a vê di bin çapê de bû. Serbarê vê çendê ku manşeta hejmara 
berê ya belavoka han tekez li ser çareseriya pirsa Kurd bi rêya aştiyê weke baştirîn rêçare 
kiriye, lê mixabin berpirsên rejîmê, bi şaşîtî, rewşa deverê ber bi qedexekirin û sansora 
ragihandinê dibin. 

Di hejmara nû a "ROJHELAT"ê de, hevpeyvînek tevî malbata Îbrahîm Lutfulahî(xwendekarê 
Kurd ê bajarê Sine ku di bin îşkenceya hêzên Ewlekariyê de jiyana xwe ji dest dabû), hatibû 
kirin, her weha raporek li ser sedemên paremayiya aborî li gor nêrîna aborînasan û berpirsên 
dewletî û sergotarek ji Dr. Ebdula Ebrîşemî hatibû nivîsîn ku derfeta çapkirinê jê re nehate 
dan. 


Civak Nîviya 


ZANYARÎ 

SIYASI 


Agirî 


Vekirina TRT6’ê Gaveke Biçûk Ya Erênî 


N: Bahoz 

N asyonalîzma berçavteng, faşîzm, 
rasîszm û nejadperestî hin 
îdeolojî ne ku berevajî pirraniya 
îdeolojiyên din, li ser bingeha 
hebûnnasî û gerdûnînasiyê nehatine 
avakirin, belku berhema bîr û ramana 
bertesk a komek mirovên 
nexwendewar û xeyalxaw in û tu 
pêwendiya wan bi felsefe û 
mirovnasiyê ve tune ye. Lewra 
îdeolojiyên wiha, renge di qonaxe û 
merheleyeke dîrokî de, bikaribin xelkê 
sade bo aliyê îdeolojiya hişk û req a 
xwe rabikişînin, lê bi vê sedemê ku 
belgeyên wan jar û lawaz in, gellek zû 
û bilez weke girê lîm ji nav diçin û bi 
tevahî ji holê radibin û tenê di nava 
rûpelên pirtûkên dîrokî de dimînin. 

Dewleta nû a Turkiyê 80 sal e bi teorî 
û piratîk bangewazê ji bo yekdewlet, 
yekziman û yekalayê dike, lê di demekê 
de welatê Turkiyê, welateke pirrnetewe 
ye û ji bilî Kurd û Turkan, neteweyên 
Ermen, Çerkez, Ereb û hwd jî di wî 
welatî de dijîn û kiryar û piratîka siyasî 
a dewleta Turk bo ji holêrakirina 
nasnameya neteweyî û etnîkî a wan 
netewane gihîştiye dawiyê û meydana 
siyasî a welatê Turkiyê, bi bûyerên bi 
bandor û hejîner ve êş û janan digire. 

Ji destpêka sala nû a 2009'an şûnde, 
dewleta Turkiyê vekirina kanala esmanî 
a TRT6'ê bi zimanê Kurdî ji aliyê Receb 
Teyib Erdoxan ve ragihand û 
berpirsiyarên AKP'ê ji vê yekê zêdetir 
çûne pêş û bas ji vekirina koleja ziman 
û wêjeya Kurdî li zanîngehên Stenbol û 



Ankarayê jî dikin. 

Dema mirov bala xwe dide siyaseta 
nejadperestane a dewleta Turkiyê li dijî 
neteweya Kurd li wî welatî, ew gava nû 
a dewletê paşekêşeyeke zihnî 
(sobjektîv) û bidawîhatina siyaseta 
regezperestane a wî welatî li dijî 
neteweya 25 milyonî a Kurd li Turkiyê 
tê hesibandin. 

Em dikarin di van xalên jêr de, balê 
bikşînin ser sedemên paşdekişana 
dewleta Turkiyê der barê înkarkirina 
ziman û kultûra gelê bindest ê Kurd: 

1. Xebata zêdetirî 80 salan a 
rewşenbîr, rojnamevan û partiyên 
siyasî yên Kurd û tekezkirin û 
biîsrarbûna wan li ser mafên rewa û 
berheq ên gelê Kurd. Lewra em bi 
xatircemî ve dikarin bibêjin ku xebata 
keç û xortên welatparêz ên gelê me li 
Bakûrê Kurdistanê, rola herî zêde di wê 
paşdekişiyan û gava erênî de heye ku 
AKP'ê derheq zimanê Kurdî de avêtiye. 

2. AKP, partiyeke miyanerew û Îslamî 
ye û bona vê çendê ku li ser kursiya 
desthilatê bimîne, hewcehî bi dengê 
nifûsa 25 milyonî a Kurd li Bakûrê 
Kurdistanê heye. 


Lewra heke li hember Kurdan bi 
nermî nelive û serederiyê neke, dengê 
Kurdan ji dest dide û di herêm û 
bajarên Kurdan de, karîn û şiyana 
berengarîkirin û rûbirûbûn tevî partiyên 
nejadperest yên Turk tu namîne. 

3. Turkiye, welatek e ku li gor 
welatên din ên Rojhilata Navîn 
pêşketîtir e, çi di warê pîşesaziyê de û 
çi di warê sîstema siyasî û dezgeh û 
saziyên sivîl de. Lewra çendîn sal e ku 
hikûmeta Turkiyê dixwaze dakeve nava 
Yekîtiya Ewropayê, heta ji vê rêyê ve 
bikare komek destkevtên mezin û 
bihagiran ên siyasî û aborî ji xwe re 
misoger bike. 

Ji aliyekî din ve, Turkiye agahdar e û 
dizane ku sîstema siyasî a wî welatî tevî 
standardên YE'ê natebah û nakok e û 
heta xwe bi wan norm û standardan re 
neguncîne, welatên endam ên Yekîtiya 
Ewropayê, wî welatî weke endamê YE'ê 
wernagirin. 

Rohn û eşkere ye ku ew gava erênî 
ya hikûmeta Turkiyê derbarê zimanê 
Kurdî, bi gaveke biçûk û erênî tê 
hesibandin û tenê ew pêngave weke 
dabînbûn û pêkhatina hûremafeke 
kurdan di wî welatî de tê zanîn. 

Ji ber ku, pirsa Kurd pirsa 
neteweyeke bindest e û di bingeh de 
pirs û dozeke siyasî - aborî ye û tenê û 
tenê xwe di pêkanîna hemû mafên 
Kurd de dibîne, ew jî tenê ji rêya 
diyarîkirina mafê çarenivîsê ve tê ewle 
û misogerkirin. 


PDKI: Me “YZOKI” Ava Nekiriye 


P iştî damezirîna "Yekîtiya^ Zanayên 
Olî Yên Kurdistana îranê" û 
belavbûna nûçeya wê di rojnameya 

"Kurdistan"ê de ku Organa Komîteya 
Navendî a PDKÎ diweşîne, hinek dezgehên 
ragihandinê yên ser bi Komara Îslamî a 
îranê Partiya Demokrat a Kurdistana îranê 
weke damezirênerê rêxistina han dane 
nasîn. 

Her wiha hinek hêz û aliyên Opozîsyona 
îranê ya seranserî û heta Kurdistanî jî, bê 
vê yekê ku lêkolînek li ser rêxistina han 
kiribin, hevdeng tevî rejîmê, "YZOKÎ"ê bi 
destkirda PDKÎ didin nasîn û PDKÎ xistine 
bin êrîşa rexneyan. Mixabin aliyên han yên 
Opozîsyonê, serbarê vê yekê ku xwe bi 
demokrat dizanin, her diyarde û tiştên ku ji 
bilî wan be, bi zêde dizanin û weke pîlana 
dujmin lê dinêrin. 



PDKÎ her wekî berê jî ragihand, "YZOKÎ" 
bi rêxistineke serbixwe dizane ku ji aliyê 
hinek mannostayên Olî di hundirê 
Kurdistana îranê de hatiye damezirandin û 


PDKÎ tu berpirsiyariyek derheq wê rêxistinê 
tune ye. 

Sedema propagancleyên Komara Îslamî 
li dijî rêxistina "YZOKÎ"yê, tirsa rejîmê li wê 
rêxistinê ye. Rejîma Komara Îslamî a îranê 
hewlê dide ku mamostayên olî ên Kurd ku 
bi dilxwazê rejîmê karê nakin, bixe jêr 
rikêfa xwe û cjefê ji wan dike daku ji 
rêxistina "YZOKÎ"yê dûr kevin. 

Kiryara han a rejîmê ji bo me ne cihê 
ecêbmayînê ye, ji ber ku karên wiha çewt û 
nerast beşek ji zatê rejîmê ye. Lê helwesta 
hinek ragihandinên Kurdî di vê derheqê de 
ecêb e ku renge bi nezanî lê bi kiryar, 
berevajî nîşandana rastiyên Kurdistanê û ji 
bo êrîş bo ser PDKÎ, bi Komara Îslamî re 
hatine xapandin û bi vî awayî jiyana 
mamostayên olî ên Kurd jî xistine xeter û 
tirsê. 

Partiya Demokrat a Kurdistana îranê 
Nûneratiya Derveyî Welat 
Parîs - 07.01.2009 








Agirî 


SIYASI 

Bûyerên Herî Girîng Yên Cîhanê Di Sala 2008’an De 


Amadekar: Selîm Zencîrî 


Sala 2008'an, bi hemû evraz û nişîv, xweşî û 
nexweşiyan ve derbas bû. Di vê salê de çendîn 
bûyer û guhertinên bingehîn di asta dever û 
cîhanê de pêk hatin. Di hin biyavan de bi taybet 
di warê aborî de, 2008 bi salek reş tê binavkirin. 
Emê li vir îşare bi bûyer û qewmînên herî giring 
ên sala borî (2008) bikin: 

Rapora lêjneya Vînograd ya taybet bi 
şerê Îsraîl û Hizbulaha Lubnanê 

Komîsyona Vînograd ku ji aliyê hikumeta 
Îsraîlê ve bo vekolîn li ser şerê Îsraîl û Lubnanê 
pêk hatibû, di 31'ê Çileya Paşîn de japora xwe 
weşand û têda qala şikesta mezin a Îsraîlê di wî 
şerî de kiribû û rexneyek tund ji berpirsiyarên 
Îsraîlê girt ku stratejiyek jêhatî ji bo wî şerê 
nebûne. 

Kuştinek berpirsek payebilind yê 
Hizbulahê 

Bi sedema teqîna otombîleke bombebarkirî li 
bajarê Şamê, paytexta Sûriyê di roja 12'ê Şibata 
2008'an de, îmad Moxniye berpirsê leşkerî yê 
Hizbulaha Lubnanê hate kuştin. Hêjayî gotinê ye 
ku îmad Moxniye berpirsiyarê encamdana çendîn 
kiryarên terorîstî bû. 

Kosovoyê serxwebûna xwe ragihand 

Piştî sê mehan gotûbêj û danûstan di navbera 
berpirsiyarên Amerîka û Yekîtiya Ewropayê û 
Rûsiyayê li ser pêgeha Kosovo, roja 17'ê Şibata 
2008'an, Haşim Tacî serxwebûna Kosovoyê 
ragihand. Piştre Amerîka û gellek welatên cîhanê 
piştgirî ji vê serxwebûnê kirin. Hin welatên 
cîhanê weke Rûsiyê li dijî vê bityara Kosovoyê 
derketin. 

Berfirehbûna Rêxistina NATO 

Di 3'ê Nîsana 2008'an de, berpirsiyarên 
"NTO'Vê, welatê Korwasya û Albanya weke 
endam di vê rêxistinê de qebûl kirin û bi vê 
çendê jî hejmara endamên NTOyê gihîşte 28 
welatan. Amerîkayê jî gellek cehd û hewil da 
heya ku Gorcistan û Okraniyayê jî di vê rêxistinê 
de bihên wergirtin, lê bêencam ma. 

Pirsa Etomî ya îranê 

Di Nîsana 2008'an de, Serok Komarê îranê, 
Mehmûd Ehmedînejad ragihand ku îranê di 
navenda Etomî ya Netenzê de dest bi danîna 
6000 Santirfiyojan kiriye û bi xurtî li ser 
berdewambûna Komara Îslamî di programa 
navikî de tekez kir. 

Dîmîtrî Mîdvêdêf bû Serok Komarê 
Rûsyayê 

Di 7'ê Gulana 2008'an de, serokê nû yê 
Rûsiyayê dest bi kar bû û sonda qanûnî xwar, 
roja piştre jî Parlemana Rûsiyayê Potîn wekî 
Serok Wezîr destnîşan kir. 

Gotûbêj di navbera berpirsên Îsraîl û 
Sûriyayê de 

Berpirsiyarên Îsraîl û Sûriyê dest bi gotûbêjên 
ne rasterest di 21'ê Gulana 2008'an de kirin. 
Sûriye dixwaze ku bilindiyên Colanê ku ji sala 
1967'ê vere di bin kontrola Îsraîlê de ye, bistîne. 
Îsraîl jî dixwaze Sûriyayê ji Komara Îslamî ya 
îranê dûr bike û bi^ vê çendê jî ji bandor û 
karîgeriyên Komara Îslamî di deverê de kêm 
bike. 

Civînên şanda Amerîka bi îranê re 

Di 19'ê Tîrmeha 2008'an de, Seîd Celîlî nûnerê 
Komara Îslamî bo pirsa Etomî tevî nûnerê 
Amerîka, Firansa, Birîtanya, Alman, Rûsiya û Çînê 
civiya. Vîlyam Bêrnz Cîgirê Wezîra Karê Dereve 
ya Amerîkayê ji bo kar û barên siyasî beşdarî wê 


civînê bû. Bi vê çendê eva yekem berpirsê 
îdareya Bûş bû ku tevî şanda Îranî bicive. 

Serok Komarê Lubnanê hate diyarîkirin 

Aqibet piştî dawîhatina şer û pevçûn û kirîza 
siyasî di Lubnanê de, di 25'ê Gulana 2008'an de, 
General Mîşêl Silêman wek Serok Komarê 
Lubnanê hate destnîşankirin. 

Pirsa AKP'ê di dadgeha destûrî ya Turkiyê 
de 

Piştî heyamek dirêj li ser pirsgirêkên navbera 
partiya desthilatdar li Turkiyê (AKP) û Dadgeha 
Destûrî a Turkiyê, dadgehê di 30'ê Hrmehê de 
biryara danexistina vê partiyê ragihand. Biryara 
daxistinê pêwîstî bi 7 deng ji 11 dengan hebû, lê 
alîkariya diravî bo vê partiyê kêm kir. 

Radoran Karadzîç hate girtin 

Radoran Karadzîç, serokê Sirbiyan di 21'ê 
Tîrmeha 2008'an de hate girtin û rodestî 
Dadgeha Tawanên Navnetewî hat kirin. 

Xwenîşandana sedan hezar hevwelatiyên 
Kerkûkê li dijî madeya 24'ê 

Di 28'ê Tîrmeha 2008'an de bi sedan hezar 
hevwelatiyên Kerkûkê li dijî biryara Civata 
Nûnerên îraqa Fedral (24) xwenîşandan lidar 
xistin. Piştre bi sedema kiryarek terorîstî bi sedan 
kes hatin birîndarkirin û kuştin. Hêjayî gotinê ye 
ku madeya han ji aliyê serokatiya komarê ve hat 
vetokirin. 

Asif Elî Zerdarî bû serokê Pakistanê 

Di 6' îlona 2008'an de, Asif Elî Zerdarî Serokê 
Partiya Gel a Pakistanê karî ji koma 702 dengên 
Parlemanê, 481 dengan bidest bixe û bibe 
Serokê Pakistanê. Zerdarî berê bi buxtana 
gendeliyê bo midehê 11 salan hate zîndanîkirin. 
Piştî terora Bînezîr Boto bû serokê Partiyê. Wî 
soza jinavbirina binke û çekdarên Taliban û El 
Qaîdeyê di Pakistanê de da gelê Pakistanê. 

Dest ji kar berdana Serok Wezîrê Îsraîlê 

Serok Wezîrê Îsraîlê, Ehod Olmert di 21'ê îlonê 
de rizamendî li ser biryara dest ji kar berdanê 
nîşan da. Piştî eşkerebûna desthebûna wî di çend 
meseleyên taybet bi gendeliyê de û ew biryar 
girt. Paşan Tizîpî Lîvînî'yê nekarî hikûmetê pêk 
bîne û daxwaza hilbijartinên pêşwext kir. 

Biryarnameya çaremîn ya Neteweyên 
Yekbûyî li dijî îranê 

Welatên 5+1 di civîna xwe ya 28'ê^ îlona 
2008'an de, biryarnameya çaremîn li dijî îranê li 
dor programên navikî yên wê rejîmê der kir. Berî 
wê jî sê biryarnameyên din îran ceza kiribûn. Lê 
rayedarên îranê hêj razî nebûne dev ji programa 
navikî a xwe berdin. 

Şerê li navbera hêzên Rûsya û Gorcistanê 
de li Osîsîtaya Başûr 

Roja 8'ê Abê bi êrîşa leşkerî a Gorcistanê bo 
ser Osîtiyaya Başûr bi fermî dest pê kir. Paşan 
Rşsiyayê jî dije êrîşek lezgîn bo ser Gorcistanê 
dest pê kir. 

Olempiyada cîhanî li Çînê dest pê kir 

Gera 29'mîn a lîstikên Olempiyadê li bajarê 
Pekîn a Çînê di 08.08.2008 dest pê kir. 

10500 werzişvanan li 302 pêşbirkêyan û li 
çarçoveya 28 lîstikên werzişî de têda beşdarî 
kirin. 24'ê wê meha dawî pê hat. 

Bahoza Darayî cîhan hejand 

15'ê îlonê bi bahoza darayî hat binavkirin. Di 
wê rojê de çaremîn banka mezin a cîhanê îflas 
bû û zirarên wê gihîşte 50 milyon dolaran. Bi vê 
çendê jî zirar û ziyanek bi sedan milyar dolarî ji 
aboriya Amerîkayê da. Paşan hemû sînor derbas 
kirin û hejar û belengaz hejartir kirin û bi raya 
karnasên aborî rewşa han heya 5 salên din jî dê 
berdewam bimîne. Bahoza han zêdetirî ji 1 milyar 
kesan birsî dike û vê yekê nirx û buhaya niftê ji 
147 Dolar ve kir 31 Dolar. Serokê Amerîkayê li 
3'ê Çiriya Pêşîn de 700 Milyar dolar ji bo projeya 


sîstema darayî wajo kir. 

Obama bi serokê nû yê Amerîkayê hat 
hilbijartin 

Di 5'ê Çiriya Paşîn de bo yekem car di dîroka 
Amerîkayê de reşpêstek bi regez Afrîqayî weke 
berbijarê Demokratan bi serokê nû yê Amerîkayê 
hate hilbijartin. Wî roja 4'ê Çiriya Paşîn 
serkevtinek mezin bi ser rikeberê xwe de bidest 
xist. Ew Çil û çaremîn serokê Amerîkayê ye. Qirar 
e di 20'ê vê mehê de bi fermî posta Serok 
Komariyê bigre dest. 

Erîşên terorîstî bo ser Hindistanê 

Roja 26'ê Çiriya Paşîn çend êrîşên terorîstî li 
bajaerê Bembeî li Hindistanê hatin encamdan û 
di encam de 195 kes hatin kuştin û 327 kesên 
din jî birîndar bûn. Girûpek çekdar di nav 
Pakistanê de bi encamder hat nasîn û ji wê demê 
ve pêwendiyên navbera Hind û Pakistanê aloz 
bûne û tirsa şerek mezin di navbera wan her du 
welatên xwedî çekên Etomî de heye. 

Peymannameya stratejîk di navbera 
Amerîka û îraqê de hate pesendkirin 

Serencama piştî kêşe û nîqaşek zaf, Civata 
Nûnerên îraqa Federal di 27'ê Çiriya Paşîn de 
peymannameya ewlekarî - stratejîk di navbera 
Amerîka û îraqê de wajo kir. 

Solavêtin ji bo Bûş 

Serokê Amerîkayê li serdana xwe ya dawîn ji 
bo îraqê li 14'ê Çileya Pêşîn di konfernaseke 
çapemeniyê de tevî Malikî li Bexdayê tencam da. 
Di wê konfernasê de nûçegihanê kanala El 
Bexdadiyê, Montezer Zubêdî her du kite solên 
xwe avêtin Bûş û bi vî awayî bêhurmetî pê kir. Ev 
kiryare bûye rojeva medyayên cîhanê. 

Şerê xezeyê pêvajoya Aştiya Rojhilata 
Navîn xiste qonaxek nû 

Di rojên dawîn yên sala 2008'an de, şerê 
Xezeyê dest pê kir. Di encama mûşekbaranên 
Hemasê de bo ser Îsraîlê, îsralê di êrîşek tund de 
roja 27'ê Çiriya Pêşîn êrîş kire ser Xezeyê ku 
heya niha jî şer berdewam e. Komara Îslamî ya 
îranê bi fîtika xwe Hemas tûj kir û bûye sebebê 
kuştina nêzî bi 1000 J<es û birîndarbûna zêdeyî 
4000 kesan. Komara Îslamî dixwaze bi vê çendê 
prosesa aştiya Rojhilata Navîn ser negre û 
welatên Erebî ji Îsraîlê dûr bike. Çunku welatên 
Erebî jî li dijî bernameya navikî ya rejîma îranê û 
bihêzbûna îranê di deverê de ne. 

Encam: 

Bi giştî sala 2008'an saleke xweş û aram nebû. 
Çendîn bûyerên bi jan di cîhanê û bi taybet di 
deverê de qewimîn ku wijdana mirovahiyê 
dihejîne. Li îranê di bin siya rejîma îranê de zulm 
û zordarî li ser neteweyên îranê bi giştî û nemaze 
kurdan berdewam e. Girtin û zîndanîkirina 
rojnamevan çalakên sivîj mafê mirovan, û 
rewşenbîran berdewam e. îdam û bi taybet ya 
ciwanên bin 18 saliyê her didome. Xizanî, giranî, 
hejarî û nesaxiyên derûnî û yên weke îdzê 
bengdarî û... civaka îranê dagirtjye. Madeyên 
Bêhişker û hejmara bengdaran di îranê de zêde 
bûye. Eziyet û azardana xelkê bj taybet 
kasibkarên kurd ên ser sînoran ji aliyên îranê ve 
zêde bûye. Roj nine ku kasibkar ji aliyê wan 
hêzan ve nehê kuştin yan li ser mayînên çandî 
nekevin û nehên kuştin yan laşê xwe ji dest 
nedin. Zulm û zordariya li ser jinan berdewam e. 
Herwiha topbaranên her du hêzên dagirker (îran 
û Turkiye) bo ser deverên ser sînorên Herêma 
Kurdistanê^ berdewam in. Di asta navneteweyî de 
jî destê îranê li pirraniya tund û tûjiyan û 
piştevanîkirin ji girûpên terorîstî dom kiriye û ... 
Bi giştî zext û giraşên navnetewî li ser rejîma 
îranê di sala borî de zêde bûn û em hêvîdar in di 
sala 2009'an de jî bi merama guhartinek bingehîn 
di îranê de berdewam bin. 

Şer Li Xeze u Şerudiya Tehrane 


D îmenên bi êş û azar yên zarok û jin û 
mêrên sivîl û bê berevan yên Filistînî 
ku ji ber siyaseta berpirsane ya 

Hemasê dibin qurbaniyê êrîşa nû û dijwar ya 
Îsraîlê, wijdana mirovatiyê diêşîne. 
Berdewamnekirina agirbesa ku di 6 mehên 
berî destpêkirina şerê dawî de, bi 
navbijîvaniya Misrê pêk hatibû, zemîneya şerê 
nû amade kir. Dema Hemasê çend roketên bê 
kêr yên bi alîkarî û teknolojiya Komara Îslamî 
ya îranê bidest xistine ji Xezeyê re avêtin nav 
axa Îsraîlê, êdî çexmaxê şerê nû vêket. 
Kêşeya navbera Îsraîl jj Filistîn ji roja 
ragehandina serxwebûna Îsraîlê ji sala 1948ê 
ve bi qonaxên pirr krîtîk û bi azar re derbas 
bûye. 

Lê tundûtûjiya wê dawiyê di demekê de ye ku 
civaka Filistîn di hundirê xwe de netifaq e û 
beşek ji desthilatdariya Filistînê bi îmkan û 
navtêdana dereke, xelkê medenî kiriye 
bervank ji bo pêşvebirina siyasetên xwe. 

Dema ku ji bo destpêkirina şerê nû hatibû 
danîn, diyare bi zanebûn û li gor hin hisaban 
hatiye kifşkirin. 

Ev Şer di demekê de dest pê kir ku çavên 
cîhanê li siyaseta birêveberiya nû ya Amerîka 
di derheqa Rojhilata Navîn de ye. Lê berî ku 
Obama bi fermî derbasî Koşka Sipî bibe, 
Hemasê bi navtêdana îranê şer da destpêkirin 
heta bikaribe hem li ser raya giştî ya cîhanê û 
hem jî li ser siyaseta nû ya Rojhilata Navîn ya 
Amerîkayê bandorê danê. 

Ji aliyê din ve Îsraîlê jî ew derfet bi baş zanî 
heta bi riya zerbelêdan li Hemasê, hem 
serdestiya xwe di pêwendiyên pêşerojê de bi 
aliyê Filistînî re misoger bike û hem di siyaseta 
hundirê Îsraîlê de baweriya xelkê ji bo 
partiyên xwedî bandor ku ber bi kêmbûnê ve 
diçû, dubare vejîne. Lê di vê navberê de tiliya 
Komara Îslamî û karîgeriya wê li ser vêxistina 
agirê şer pirr xuya bû. 

Rêxistina Hemas ji dema damezirandina 
xwe ve li sala 1987'an, heta sala serketina di 
hilbijartinên Filistînê de, bandorek giring li ser 
pêwendî û nakoki yên di navbera Filistînî û 
Îsraîlê de tune bû. 

Lê ji sala 2006'a pê ve bû aliyê sereke di vê 
mijarê de. Bingeha civakî û siyasî ya Hemasê 
jî ji wê demê ve di nava xelkê Filistînê de hê 
xurt bû. 

Rêxistina Hemas bi alîkariya perê ku ji 
dewlet û rêxistinên xwediyê îdeolojiya hevbeş 
distîne û ji rêya xizmetguzariyên civakî yên 
mîna avakirina xwendingeh, baxçê zarokan, 
malên kal û nivîşkanan û destgirtina kesên 
destteng, bûye rêxistina herî bi bandor ya 
Filistînî. Bi awayekê ku hema di demek kin de 
piştî serketina di hilbijartinan de hewl da 
kontrola hemû Filistînê bi dest bixe û tevgera 
Feth û birêveber ya Mehmûd Ebbas ji 


meydanê der bixe. 

Havîna 2007'an, Hemasê tevgera Feth û 
birêveberiya Ebbas ji Xeze avête derve. Bi 
xurtbûna nakokî û dijheviya hundir ya 
rêxistinên Filistînî, pêvajoya gotûbêjên bi 
Îsraîlê re jî kete rewşek nû de. 

Hemasê bi gef û tehdîda roketbarankirina 
Îsraîlê û avêtina hin roketan, di piratîkê de 
Mehmûd Ebbas û aliyên aştîxwaz yên Filistînî 
bi dijwariyan re rûbirû kir. 

Bi vî awayî hêcet kete destê grûpên tundrev 
ji her du aliyan, hem Cihûyên tundajo û hem 
Bislimanên tundajo, ku hema ji destpêkê re li 
hember pêvajoya aştiyê bûn, ku agirê şer û 
netifaqiyê dubare vegeşînin. 

Her du aliyan dubare dîfa xwe kutan 
pêvajoya aştiyê û bi awayek vekirî li hember 
wê pêvajoyê de şer dane destpêkirin.Bi şerê 
wê dawiyê, Hemasê xwest hem li hember 
reqîbên (rikber) xwe yên Filistînî, weke 
Tevgera Rizgariya Filistîn (bi taybet Feth) û 
hem li hember Îsraîlê de wek nûnerê xelkê 
Filistînê xwe nîşan bide. 

Ji ber dengvedana karîgeriya şer li ser xelkê 
medenî û zêdebûna qurbaniyên sivîl, rengê 
hindê dide ku Hemas pêngavekê ji wê 
armanca xwe nêzîk bibe. 

Ji bo partiyên sereke yên Îsraîlê jî ew şer bû 
derfetek heta karîgeriyê danên ser raya giştî 
ya welat û di hilbijartina li pêşiyê destkevtên 
siyasî bi dest bixin. Her 3 partiyên xwedî 
bandor ji wê demê ve ku gotubêjên navbera 
Îsraîl - Filistîn bi lihevhatina Osloyê (1993) 
dest pêkirî di desthilatê de bûne, lê tu yek ji 
wan encamek erênî ji wê pêvajoyê der 
nexistiye. ^ Di hilbijartina îsal de rojeva 
hilbijêrên Îsraîlî ew e ka gelo dê kî bikare 
encamekê ji pêvajoya aştiyê derbixe û belaya 
roketên Hemasê ji serê wan dûr bixe. Partiya 
KADIMA û berendama wê ya serokwezîriyê 
"Tzipi Livni", dewletek serbixwe ya Filistînî 
dipejirînin, lê bi mercekê ku ew dewlet bê 
îqtidara serbazî be. 

Di wan salên desthilatê de, KADIMA nekarî 
bide selimandin ku li hember xeter û tehlîkeya 
Hemas û Hizbullah û grûpên tundajo yên din 
de siyasetek serkevtî dimeşîne. 

Ehud Barak, ji Partiya Karker a Îsraîl alîgirê 
berdewamiya pêvajoya Oslo ye, lê ji ber ku 
heya niha tu encam ji wê pêvajoyê 
derneketine, gumana hindê hebû ku baweriya 
xelkê Îsaîlê di hilbijartina tê de bi dest nexe. 
Di wê navberê de aliyê herî tundajo, lê xwedî 
bandor, partiya rastgir ya LIKUD ya di bin 
serokatiya Binyamin Netanyahu de li bendê ye 
ku di hilbijartinan de pêgeha xwe xurttir bike. 
Lêxistina zerebên serazî yên xurt ji tevgera 
Hemas an her aliyek din yê Filistînî dê bi 
awayek rasterast karîgeriYê danê ser encama 
hilbijartinên pêşerojê yên Îsraîlê. 


Lê ji Hemas û Îsraîlê bileztir ji bo şerê wê 
dawiyê, Komara Îslamî ya îranê bû. îran bi 
salan e bi duruşmên tundûtûj û pirr ji 
dijminkarî, raya giştî û alîgirên tundajo yên 
xwe li hember Îsraîlê de tûj dike. Her çend 
wekheviyek îdeolojîk ya xurt di navbera 
baweriya dînî ya Hemasê û ya Komara Îslamî 
de tune be jî, lê ji ber hevpeymaniya bi 
Hizbullah û eniya tundajo ya herêmê re, îran 
weke alîgir û dostê Hemasê tê hesibandjn. Ji 
ber rewşa aloz ya doza Filistînê bandora îranê 
di nava Filistîniyan de çê bûye û Komara 
Îslamî wê bandorê ji bo pêşvebirina siyaseta 
xwe bi kar tîne. 

Dijkiriyara Komara Îslamî li hember şerê 
dawî, dubare rola têkder û şofar a vê rejîmê 
derxiste holê. Komara Îslamî li ciyê ku ji rêyek 
çareseriyê bigere, alîkariyek mirovdostane 
bigehîne xelkê di nava şer de, an ji bo bi dawî 
anîna şer pêngavekê rake, di serî de nûnerên 
xwe weke Elî Larîcanî, Seîd Celîlî û hin 
Pasdarên din şandin cem alî û rêxistinên 
şerxwaz û alozîsaz ên mîna Hizbullah, Cîhada 
Islamî, dewleta Sûriye, Sûdan, Venezuela û 
hwd. 

Ji bo îranê giring e ku rast di wê demê de 
ku pirsgirêkên wê yên hundir û bernameya wê 
ya çekên navikî di rojeva cîhanê de bû, karekî 
bike ku bala raya giştî ber bi ciyek din ve 
here. Bi vî awayî hem zexta li ser xwe kêm 
dike û hem meşrûiyetek cîhanî ji karên xwe û 
siyaseta xwe re bi dest dixe. 

îran li Filistînê li pey çend armancan digere. 
Ji aliyekê ve dixwaze hevpeymanan ji pirojeya 
"avakirina kernbera kesk ya şîe" re peyda 
bike. Mebesta îranê ji wê pirojeyê ew e ku ji 
Efxanistanê heya Lubnanê, bi riya civakên şîe 
re desthilatdariyek ji xwe re û hevpeymanên 
xwe re ava bike ku li ser heman hîmê îdeolojîk 
hatibe avakirin û Wilayetê Feqîh û dijberiya bi 
Amerîka û demokrasiya lîberal ji xwe re 
bingeh bigre. Ji aliyê din ve îran hewl dide ku 
gotina dawîn di mijara Filistînê de ji rikeberên 
xwe yên Ereb bistîne û bibe hêza herêmî ya 
herî xwedî bandor. 

Di warê siyaseta navxwe de jî îranê hema 
niha pêwîstî bi sazkirina aloziyê li herêmek 
derveyî sînorên xwe hebû. 

Di wê navê de kesên dibin qurbaniyê 
siyaseta Komara Îslamî, bêmesûliyetiya 
Hemasê û êrîşên Îsraîlê, xelkê bê berevan yê 
Filistînê ne. 

Ji bo bi dawî anîna wê rewşê, çare ew e ku 
rê ji wê siyasetê re neyê dan ku li ser bingeha 
dijminkarî, hevûdin înkarkirin û îdeolojiya 
tundajo hatiye avakirin. Ew jî bi sê mercan ve 
girêdayî ye: avabûna dewleta serbixwe ya 
Filistîn, parastina ewlekariya Îsraîlê û qutkirina 
destên çapel yên Komara Islamî. 

Gelî Hevalan ! Eger Hûn Çûn, Min Cî Nehêlin! 


Beşa 1 


Silêman Keleşî 

Eva gotina hevalên me 
yên birîndar bûn dema 
ku me ji bo parastin û 
dermankirinê datînane 
cihekê. Ev gotina her di 
hizr û bîra min de maye 

û heta mirinê jî dê her bimîne. Ev yeka bû 
sebeb ku ez wî navî ji bo vê nivîsarê 
hilbijêrim. 

Gava Pêşmergeyek 17 salan di çeper û 
meydana berxwedan û xebatê de bibe û li 
dijî hikumetên hov û dîktator şer kiribe, di 
gotareke wiha kurt de nikare bas li hemû 
wan şer û berxwedanan bike ku bi xwe tê 
de beşdar bûye. Armanca min ev e ku li 
vira kuncekî piçûk ji berxwedana 
Pêşmergeyên egîd û çeleng ên Hêza Agîrî 
li devera Bakûra Kurdistana îranê, di 
herêma Soma'yê û li gundê Ceter'ê, ku bi 
şerê Ceterê hatiye binavkirin, bixim ber 
çavê we xwendevanên hêja. 

Gava navê Ceterê tê gotin, bo hemû 
wan kesan ku di vî şerî de beşdar bûne yan 
jî destana mêrxasên demokrat di wî şerî de 
guhdarî kirine, naveke bi wate û giran e. Bo 
min jî zindîkirina hemû van dîmenan e ku 
qet nayên jibîrkirin. 

Zivistana sala 1363'an ya Rojî (1984) de, 
em wek Kadro û Pêşmergeyên hêzên: 
Şehîd Sergurd Ebbasî û Şehîd Hatem 

tevî beşkek ji hêza Şehîd Nîho û desteyek 
jî ji hêza Şehîd Aware ku ji bo kar û erkên 
hizbî hatibûne Bakûra Kurdistana îranê, li 
herêmên Soma, Biradost, Enzel, Kinarberoj, 
Geliyê Sûlê û deverên din yên Şimala 
Kurdistana îranê di ger û çalakiya siyasî û 
leşkerî de bûn. 

Zistan bû. Çiya û baniyên herêmê bi 
kirasê sipî yê berfê xwe xemilandibûn. Di 
wê xwezaya sipî de tenê hindek gund li dûr 
ve reş xuya dikirin. Ji ber hebûna dûnan 
(ew cihê ku di zivistanê de giya jê didin 
pez), lodên giya yên debarê û paqijkirina 
banê malan ji aliyê gundiyan ve. Hindek 
caran jî bi bihîstina verîna seyan (hefte 
hefta se), dîtina dûkela sobe û tendûran ku 
li kulekên xaniyan re dihate derê û wek 
mijeke piçûk li hindav serê gundan diyar 
dibû, mirov dizanî ku evane xanî û avahî ne 
(gund in). 

Ser êvaran ku dinya hêdî hêdê sar û tarî 
dibû, xelkê sobeyên daran (koçan) di odên 
xwe de hil dikirin ku xwe li sir û seqema 
zivistanê biparêzin. Şevê jî bi kombûna li 
dora hev û bi gotina çîrok û qisên xweş, 
şevên xwe yên dirêj ên zivistanê kurt 
dikirin. 

Hewayê deverê pirr sar e. Dikarim bêjim 
hewa şevan heta 20 dereca bin sifrê 
dadikeve. Rojên 9 û 10'ê heyva Befrabarê 
(Çileya Paşîn) hêz û qaweta Kadr û 
Pêşmergan kete navçeya Soma'yê ku 
hevsînor e tevî Kurdistana Bakur. Hêjayî 
gotinê ye ku navça Soma'yê li gundê 
Gunbedê bigre heta navça Şipîranê ye û 


tevî herêmên Biradost, Kinarberoj, Enzel, 
Şipîran, Geliyê Sûlê û deverên ser bi bajarê 
Gever a Kurdistana Bakûr cîran e. 
Herêmeke çiyayî e û berfa ser çiyayên 
bilind û bê dar yên vê heta heyameke 
direng piştî hewa gerimbûna hewa, her 
dimîne. Sarbûna hewa bûye sebeb ku di wê 
herêmê de bax û rez gellek kêm in. 

Em wek hêzeke mezin li Soma'yê di 
gundên Berbinî'yê de digeriyan û qaweta 
me li gundekî diçûn bo gundekî din, refa 
me mîna werîsan dirêj dibû. Pirr caran tenê 
hevalên beled (Pêşmerge yan Kadr) û 
berpirs dizanîn ku emê bo çi ciyekê 
bimeşin. Ew hevalên me ku dibûne beled, 
tenê karê van rênîşandan bû ji bo 
gehandina me bi ciyê dyrarîkirî û ji armanca 
meşa me bê xeber bûn, tenê hevalên 
berpirs bûn ku dizanîn hedefa meşê çi ye. 

Ji ber ku sir û seqemê herêm dagirtibû, 
hemû Kadr û Pêşmergan bi cil û bergên 
germ ên zistanê û gore û saqan xwe 
pêçabûn û li ser van de jî çek û rext 
avêtibûn ser milên xwe. Heta em ji 
gundekê diçûn bo gundekî din, ji ber sir û 
seqemê, ser û simbêlên Pêşmergan di bûz 
û xûsava mijê de sipî dibûn. 

Divêt ez vê yekê jî bibêjim ku wê demê di 
nava şorişgeran de simbêl mod bûn, simbêl 
mîna niha bê qedir û qîmet nebûn. 

Simbêl wek milaka şorişgerbûnê dihate 
hesibandin. Ji ber vê yekê hindek kesan 
heta pişkek ji rêdîna xwe jî dikirne simbêl. 
Kesên bê ^simbêl bi 'devrût' dihatin 
binavkirin û ji wan kesan re digorin 'dev 
rût'. Yên wek me hingê devrût bûn. Lê 
pişka herî zaf ya kar devrûtan dikir û hemû 
li ser navê xwedî simbêlmezinan xilas dibû. 
Xelkê jî bi germî pêşewazî ji simbêlmezanin 
dikirin û destê xwe didane wan û ji wan re 
digotin 'te re gotî Pêşmerge, ez 
qurbana wan simbêlê te bîm 
Pêşmergê Kurdistanê . 

Gellek caran jî digotin ku ew devrûtane 
nikarin çi bikin. 

Kadr û Pêşmergeyan bi rastî mandîbûn 
nedinasîn. Hindek caran barê van 15 heta 
20 kîlo qurs bû, lê belê her bi wî barî hindek 
şevan 8 heta 10 demjimêran li ser çiya û 
baniyên Kurdistanê rê diçûn. 

Her gav ku tiştek jî biqewimiya, mirov 
digot evane qet rê nehatine û mandî 
nebûne. Ji ber ku wan mirovan bi bîr û 
bawereke mezin rêya xebat ji bo azadî û 
rizgariya gelê xwe yê bindest û zilimlêkirî 
hilbijartibûn. Wan baş dizanîn ku ji bo çi û li 
ber çi bêwestiyan xebatê dikin û ew rê û 
rêbaz bi zanîn û agahiyek bilind 
hilbijartibûn. Ew zanîn û sehkirin bi zilm û 
zora dijmin dibû sedemê wê yekê ku 
xweragir û qahîm li hember givaşan û 
qehra xwezayê de bisekinin û qehreman û 
cangorî û pehlewanên gelê xwe bin li dijî 
zilm û zordariya dagirkerên Kurdistanê. 

Eger rojekê jî Pêşmergeyan seh bi 
mandîbûnê bikirana, yan jî xem û 
nerihetiyek ji wan re bihata pêş, lêbelê 


gava diçûne nava xelkê û tevî pêşewaziya 
gem û gurr ya xelkê rûbirû dibûn, û didîtin 
gel wan weke keç û kurên xwe dihesibîne û 
xelk bi dilekî şewitî û bi germî wan hembêz 
dikin, bi her awayekî mumkin wan li 
hember gef û êrîşên dijmin diparêzin, û 
hemû tiştên xwe yên baş datînin di xizmeta 
wan de û dibêjin ku 'şert hûn in û hemû 
tişt bimbarek be ji bo we' yan 'eger 
hûn nebin, em bo çi ne!', bi bihîstina van 
gotin û pevan mandîbûn û xem û nerihetî ji 
bîr diçû û hêz û qawet ji bo xebatê li caran 
zaf û zêdetir dibû. Xwedîderketin û 
parastina Pêşmergeyan ji aliyê xelkê ve di 
wextên teng û dijwar de, dibû sedemê wê 
yekê ku Pêşmerge bi dilekî şewitî û pirr kul 
û kovan, qurs û qahîm û bêwestiyan ji bo 
serbestî û rizgariya gel cehd û xebatê bikin. 

Belê, em gund bi gund digeriyan û her 
kes karê xwe dikir. Li her gundekê ku em 
diçûnê, Kadroyan civîn lidardixistin û li ser 
pirsên cur bi cur ji bo xelkê diaxivîn. Heke 
nerihetiyek yan astengî û dilmayînek di 
nava xelkê gundan de heba, ji bo van 
çareser dikirin. Ji ber xweştevîtî û ezîzbûna 
Kadr û Pêşmergeyan li cem xelkê, wan bi 
hêsanî dikarîn astengiyên di nava gel de 
safî bikin, ji hole rakin. Ev yeka dide 
xuyakirin ku şervanên azadiyê li 
çareserkirina pirsgrêkên civakî jî xafil û 
bêhay nediman û yekgirtîbûna xelkê jî 
bandorên mezin li ser bizavê hebûn. 

Kadrên rêxistinî karên xwe dikirin û 
fermanderên leşkerî ji di fikr û hizra 
bername û pilanên xwe de bûn. 

Ew Kadr û Pêşmergeyên ku xelkê deverê 
bûn, seh dikirin, wisa dizanîn ku meşa wan 
ji bo çi aliyekê diçe û li kura nêzîk dibin. 
Kesên ku xelkê deverê jî nebûn, li hevalên 
xwe dipirsîn ka gelo em bo kîderê diçin? û 
hindek caran jî ji hevalên şareza navê 
gundan dipirsîn. Hemû heval ji vê yekê 
arxayîn bûn ku pilanek heye ku ew hemû 
hêza komî ser hev bûye, lê nedizanîn ku ew 
pilan çi ye... 

Gava mirov mêzeyî çav û rûmetê wan 
dikir, di çavên her yek ji wan de hezar pirs 
dihatne xwendin. 

Hêza 'Sergurd Ebasî' ji 2 Likan pêk dihat 
û ez wê demê cîgirê Fermanderê yek ji wan 
Likan bûm. Ji ber ku Serlikê me di wê meşê 
de tevî me nebû, kar û barên Likê min cîbicî 
dikir. Ji ber vê hindê ez haydarê gellek 
tiştan bûm. Ez wê jî bibêjim ku devera 
Soma'yê ciyê kar û xebata hêza Sergurd 
Ebbasî bû. 

Hêzên din ku hatibûne Soma'yê, 
mêvanên me bûn. Lê meydan û ciyê 
operasiyonê li navçeya xebata hêza Hatem 
bû. Hêza Niho û desta hêza Aware li deverê 
beled nebûn û belke jî cara yekan bû ew 
dever didîtin. Her kes keyfxweş û bi 
heyecan bû û kurdistanê zivistanê li me 
dirêj bibûn. Roj ji me re gellek hêdî derbas 
dibûn, ji ber ku her kes li hêviyê vê yekê ye 
ka kengê û çawan dê kar bê kirin. 

Hindî em li hedefê nêzîk dibin, Fermander, 








SIYASI 


Agirî 

Kadr û beledên rêyan (Kadr yan 
Pêşmergeyên şareza li deverê) zêdetir 
pistepist û civînan dikin. Em wan gundan in 
Gêçê, Bawanê û Berdereş bicî bûn. 

Di bervara 12.10.1363ê (1984) hêzên 
me çûne gundê Bêçecûk, Sakan û 
Mîrava'yê û roja dû wê re jî çûne gundên 
Ceter, Îngîce û Rikavayê. Navbera van 
gundên han bo çûn û hatinê kêmtirî nîv 
demhijmêr (30 deqîqe) e. Şeva 03.10.1984, 
em çûne gundê Beresipiyan, gundê herî 
dawî ku me bi roj dikarî bi eşkere hernê de 
û li Geliyê Sûlê hilkevtiye û nêzîkê li gundên 
ku niştecihên wan Azerî ziman in. 

Hêza me bi giştî li Beresipiyan cî girt û bo 
berçavgirtina warê parastinî û 
haydarnebûna dijmin li ciyê hêza me, biryar 
hate dan ku nehêlin kes li gund here derê. 

Diyar bû ku hereketa vê carê tevî carên 
pêşîn ferq hebû. Îdî mirov dizanî ku em li 
armancê nêzîk bûne. Hemû hêzên me yên 
navbirî gihîştibûn gundê Beresipiyan û civîn 
û amadekarî zêde bibûn. 

Piştî demekê ku em di nava malên gund 
de bicî bibûn, em hatin haydarkirin ku ji bo 
civînê herin bo Mizgefta gund. Hemû 
dilnigeranî, pistepist, heyecan û pirs gehîşte 
dema dawiyê. Hemû heval rûxweş û 
devliken ji hevûdu re mêze dikin, lê hêşta 
kes naaxive û li benda hevalan bûn ku 
hemû kom bibin. Piştî hatina hemû hevalan 
û danîna hindek hevalan bo zêrevanî û 
qerewiliyê li derdora gund û ciyê civînê, 
hemû tiştek amade bû. Tenê mabû ku 
hevalekî berpirs rabe ser pêyan û wan 
hemû çavnihêrî û heyecanan bi gotin û 
baskirina pilan û armanca wê meşê bişkêne 
û hemû hevalan haydar bike. Hêjayî gotinê 
ye ku hingê 'Şimala Kurdistanê' hemû wek 
yek organê dihate hesibandin û kek 
Muhenis Cihangîr Îsmaîlzade berpirsê 
wê bû ku di wê meşê de bi me re nebû. Lê 
mixabin baş li bîra min nemaye ka kîjan 
hevalê berpirs bû ku rabû ser pêya û rêza 
bername û pilanê ji bo Kadr û 
Pêşmergeyan şirove kir, lê eger ez şaş 
nebim, kek Cefer Hamidî bû. Ew hevalên 
berpirs ku tevî me bûn heta ew ciyê ku li 
bîra min mabin, Şehîd Elî Kaşifpûr, kak 
Cefer Hamidî, Şehîd Mela Xalid Baqî 
(Fermanderê hêza Sergurd Ebbasî), Şehîd 
Hesen Bazûke (Fermanderê hêza Hatem), 
Şehîd Birahîm Şêxalî (Fermanderê hêza 
Niho), Haşim Îbrahîmzade (cihgirê 
Fermanderê hêza Sergurd Ebbasî), Rehîm 
Salihzade û gellek Kadr û berpirsên din ku 
bi rastî navê wan di bîra min de nemane 
yan jî li ber hindek sedemên xasmanî 
nayêne gotin. Daxwaza lêborînê ji van 
kesan dikim ku mixabin navê wan nehatiye 
anîn. 

Gundê Beresipiyan ku dikeve geliyê Sûlê, 
ji rêya tiranzîtî ya Urmiye - Tehranê nêzîk e 
û li bajarê Selmasê (Dîlemanê) jî gellek dûr 
nine. Her wek hate gotin, hevalê berpirs di 
demekê de ku çend nivîsek girtibûn destê 
xwe, rabû ser pêyan û got: "Gelî hevalan! 
bernameyeke emelyatî (operasiyonî, 
leşkerî) heye ku divê îşev bê kirin. 

Hemû tiştek pêşwext hatibûn hazir û 
berhevkirin. Pilan û nexşe hatibûn darêtin, 


deste û taqim bo ciyê hewce hatibûn 
diyarîkirin. Tenê hewce bû ku her hevalek 
bizane tevî kîjan deste û girûpekê ye ku 
ew jî berê ji aliyê Fermanderên eskerî 
hatibûn kifş û eşkerekirin û hevalê berpirs 
nav xwendin ku her kes tîma xwe nas 
bike û bizane digel kî ye û erkên wî çi ne 
û divê çi bike. Em bi ser 4 desteyan de 
hatibûn parvekirin û her desteyekê jî ciyê 
kar û erk û wezîfeyên van li hev cuda 
bûn. Piştî kutabûna axavtina hevalê 
berpirs, diviya ev tîm û deste li hev cuda 
bibana. 

Ji bo hemû hevalên Kadr û Pêşmerge 
dema parvekirina kar ji bo şer û 
operasiyonan pirr heyecan hebû. Ji ber ku 
her kes bizane ka dê di kîjan destê de be 
û tevî kîjan hevalan e. Pirr caran 
parvekirina kar dibû sedema nerazîbûna 
hinek hevalan û hinek ji wan dixwestin ku 
ciyê van tevî kesekê ji desteyek din bê 
guhartin. Ji ber ku hogiriya hindek 
hevalan tevî hev hind bilind bû ku 
nedixwestin heta mirinê ji hev cuda bibin, 
veqetin. 

Lê ev daxwaziya wan pirr caran ji aliyê 
Fermanderan ve nedihate pejirandin. Ji 
ber ku Fermanderan baş dizanîn ku kîjan 
heval bo çi şolekê baş e. Ji bo min jî her 
wek hevalan, çi wê dema ku Pêşmerge 
bûm û çi dema ku Fermander bûm, 
nexweştirîn dem, ev wext bû ku ji bo 
şeran dabeşkirina kar dihate kirin. 

Dema ji hevdu cudabûn û maçkirin û 
xatirxwastinê bû, ji hemû wan hevalan ku 
rengbe careke din mecala hevdu dîtinê çi 
nebe, dibe ewa cara dawî be ku bikarin 
hevûdu bibînin û hembêz bikin, yan jî bi 
soz û qewlê ku dibêjin, dîtina me bikeve 
dinyaya piştî mirinê. 

Di şer de diyar nine ka dê kê Şehîd be. 
Pirr caran heval wisa çûne û qet 
nezf|)rîne yan jî bê can û bê ziman 
zivirîne. Ew tişta di jiyana me de dubare û 
çendbare bibû. Lê gava mirov bi bîr û 
bawer xebata welatparêzî kiriba, wezîfa 
herî girîng, ka çawa mirov dê bikare 
awayekî baş welat û gelê xwe xilas û 
rizgar bike. Wextê ku Kadr û Pêşmergan 
bindestiya welat û gelê xwe didîtin ku di 
bin zilm û zordariyê de dinalîne û ji aliyê 
din pêşewaziya gel didîtin ku digotin hûn 
parêzvanên şeref û namûsa me ne, îdî 
gorîkirina canê xwe û hevalan bo serbestî 
û xilasiya Kurdistanê, axa bab û kalan, ku 
ji hemû kesî ezîztir e, dibû sedemê vê 
çendê ku mirov hemû nerihetî û 
destezîztirîn dost û hevalan tab û tehemûl 
bike. 

Bi gotina Yilmaz Guney ku dibêje: "Em 
wan nerihetiyên piçûk!! qebûl dikin ku 
nerihetiya mezin derman bikin". 

Daxwazê dikîm her kes têdîtin, 
rexne û pêşniyar li ser vê beşa 
nivîsînê hebe, dikare bi vê Emaila jêr 
pêwendiyê bike: 

urmiye22@yahoo.com 


Şiroveya 
Peyvên Siyasî 


Berhevkar: \ 

Omîd Esxeran V 

omid_anbi@yahoo.com 

Piloralîzm 

E m dikarin piloralîzmê weke 
hikûmeta hevalbendî yan jî çend 
alîbûnê pênase bikin. Hizra han 
girîngiyek zaf û bêsînor dide 

zafbûna têkilekên xwezayî ên civakî. 
Piloralîzm di siyasetê de jî bi wateya bawerî 
bi çend alîbûn û serxwebûna girûpên siyasî, 
çandî û civakî di nav sîstemê de. 

Her wiha hizra han alîgiriyê ji bihayên 
exlaqî û hewcehiya hebûna girûpên cur bi 
cur ên siyasî, civakî û aborî di nav sîstemê 
de dike. 

Piloralîzm felsefeyek e ku dibêje: 
"Takekes nabe tenê balê bide ser rêbaza 
siyasî a dewletê û her vê rêyê ji xwe re 
hilbijêre, belku divêt balê bide ser hez û 
xweziyên din jî. Her wiha desthilata dewletê 
nabe were pawankirin". Lewra piloralîzm 
girîngiyê ji wan dewletan re dide ku bawerî 
bi zafbûn û serxwebûna partî û girûpên 
siyasî, kultûrî, civakî û olî hene û rêz û 
hurmetê ji mafên girûp û organên civakî ên 
weke malbat, ol, sendîka û hikûmetên 
herêmî digirin. 

Piloralîzm li ser vê baweriyê ye ku ji bo 
diyarîkirina siyaset û rêzaba civak û 
dewletê, hewce ye hemû pêwendiyên aborî 
û olî werin liberçavgirtin. 

Li gor ramana han divêt desthilata 
hikûmetî di civakê de di nava girûpên cur bi 
cur de were dabeşkirin, çunku girîngiya 
deste û girûpên han bi qasî girîngiya 
dewletê bixwe ye û renge hin caran jî 
emegdarî û dilsoziya girûpên han di civakê 
de, ji dewletê jî zêdetir be. 

Di nava fîlesofên berê de, Sîsron(sedsala 
yekem a Zayînî) û Sên Abostîn(sedsala 5'an 
a Zayînî) bawerî bi teoriya han hebûn. Her 
çend ku teoriya piloralîzmê ji aliyê fîlesofên 
Ewropayî ve hatiye darêtin, lê pêşengên 
serxwebûna Amerîkayê û berhevkerên 
destûra Amerîkayê û fîlesofên Amerîkayî, 
zêdetir ji kesên din girîngî ji teoriya han re 
dane. 

Di piloralîzmê de, girîngiyek zaf ji sazî û 
yekîtiyên taybetî re tê dayîn û alîgirên vê 
hizrê li hember maytêkirina dewletê di nava 
kar û barên civakî de, ber xwe didin. 

Poloralîst berevajî Anarşîstan haşayê ji 
hebûna dewletê nakin, belku hebûna wê ji 
bo civakê bi girîng dizanin. 

Çavkanî: (Ferhengî Ramiyarî Nîga) 
Azad Weledbegî 

(Danêşnamêyê Siyasî) "Politicial 
Dictionary" 

Daryûş Aşorî 

CIVAK Û JÎN 


Civak Nîviya Laşê Xwe Dişewitîne 



G ellek caran em dibihîsin ku dibêjin 

"jin nîviya civakê ne", hevoka 
han di rastî de ne tenê rastiya 

civakî belku rênas û nîşanderê hêvî û 
armanca wekhevîxwazane a regezek 
jêrdest û mafxwaz e ku herçend 
pêkhênerê nîviya civaka mirovahiyê ye, 
lê xwediyê derbazbûyiyek dûr û dirêj ji 
koletî û tepeserkirina regezî ye ku 
regezê hember (nêr) bi ser de daye 
sepandin. Lewra em dikarin vê pirsê 
bikin gelo destkevtên jinan di jiyana 
civakî de çi ne? Bo mînak di îrana îro de 
û nemaze di civaka Kurdewarî de 
pêgeha civakî a jinan di çi astekê de ye? 

Bona bersivdana pirsa han ger em 
mêzeyî manşeta nûçeyên rojane û 
rûpelên belavokên welatê xwe bikin, 
xuya dibe ku jin di civakê de çiqas 
çarereş e. Deb û edetên civakî û 
yasayên rejîma Komara Îslamî a îranê 
du aliyên bihêz in bona ragirtina jinan di 
rewşa heyî a xirab de. Ger em mêzeyî 
enisîklopedyaya îroyîn a civaka îranê 
derheq zirûfa jinan bikin, komek peyv 
dikevin ber çavên mirov ku bê tu 
nêrînekê rastiyên derbarê rewşa jinan ji 
me re rohn dibin. "Namûs" yek ji peyvên 
herî bigehîn û girîng ên pêkhênerê 
çawaniya mêzekirina civaka me ye 
derheq pirsa jinan. Jin di welatê me de 
demekê dibe xwedî pênase ku bibe 
namûsa kesekî yan kesanek ji regeza 
nêr. Anku bi xwe xwediyê tu 
nasnameyek cuda nîne. Lewra "namûs" 
yek ji mafên ne dadperwerane ye ku 
azadî û jiyan û kesayetiya jinê girê dide 
bi hez û xweziyên hevjînê wê yan bira, 
bav û heta gişt mêrên malbat û eşîrê. 
Heya dema ku jin seh bi kolebûna xwe 
neke sîstema han bê tu pirsgirêkekê dê 
kar û barên xwe birêve bibe. Lê pirsgirêk 
wira tê holê ku jin seh bi kolebûna xwe 
dike û dema ku ji mafê xwe tê digihîje, 
hewlê dide bona têkdana hevesngiya 
han a ne dadperwerane. Bê şik cehdên 
han tevî komek asteng û kospên bihêz 
berbirû dibe û civaka mêrserdest bona 
domandina mana xwe û ragirtina jinan 
weke koleyekê, rêya tepeserkirin û 
serkutkirina zêdetir digire pêş û bi 
armanca bêpakirina jinan ji destkevtên 
cîhana modern û mafê mirovan ji çeka 
namûsê mifahê distîne. Her weke di 
madeya 21 a cezayên Îslamî de hatiye: " 
Ger bav yan bapîr, zarok yan nevîyê/a 
xwe bikuje, tu tole lê nahê standin, tenê 
divêt heqê xwîna wî/ wê bide xwediyê 
wan. Yan di cihek din de her ev yasaye 
heta kuştina namûsî weke mafek ji bo 
mêr dihesibîne. Bo mînak Firîşte 


Necatî, keça Kurd a li bajarê Merîwanê 
ku di havîna derbazbûyî de bi destê bavê 
xwe bi terzek hovane hate serjêkirin. Lê 
bavê wê bê tu cezadanekê ji aliyê 
dadgehê serbest hate berdan. Zext û 
givaşên han bo ser jinan di zirûfekê de 
ku ew seba guhertinên serdemê hêdî 
hêdî nasiyariyê tevî mafên xwe peyda 
dikin û digel rewşa xirab a xwe di civaka 
Kurdistanê de berhevdanê dikin, dibe 
sebebê serhildana hinek diyarde û 
djikiryarên tund û tûj ên weke 
xweşewitandin, helatin ji malê, xwefiroşî, 
ji hev veqetiyan û... di nava jinan de. Li 
gor serhejmariyan, welatê îranê niha 
sêyemîn welatê cîhanê ye ku tê de 
xwekujiya jinan di halê xurtbûnê de ye û 
hêdî hêdî ji xwekujiya mêran zêdetir 
dibe. Hewce ye bê gotin ku di gişt 
welatên cîhanê de, ji her 4 kesan ku 
dest didin xwekujiyê, 3 kes mêr û yek ji 
wan jin in. 

Karnasên vê warê nexweşiya 
xemokiyê weke sedema herî sereke a 
xwekujiya jinan dizanin. Lê karnas di 
hinek welatên cîhanê ên weke îranê de, 
hebûna pirsgirêkên malbatî weke 
sedema herî bingehîn bona encamdana 
xwekujiyê dihesibînin. 

Pêka serhejmariyan, di îranê de 
Parêzgeha îlamê zêdetirîn asta 
xwekujiya jinan bi xwe ve girtiye. 
Herwiha asta xwekujiya jinan di 
parêzgehên Yasûc, Kirmaşan, îlam û 
Sine de pitir e ji nîviya hejmara hemû ew 
kesên ku di gişt îranê de xwe dikujin. 

Li gor lêkolînan, xweşewitandin yek ji 
berçavtirîn rêyên xwekujî di îranê de ye. 


Derûnnas li ser vê bawerê ne ku 
xwekujiya han bi armanca diyarkirina 
hawara nerazîbûnek tepeserkirî pêk tê û 
berevajî metodên weke xwekujî ji rêya 
xwarina heb yan daliqandinê, ku bi 
terzek bêdeng tê encamdan. 
Xweşewitandin hawareke mezin e li dijî 
rewşa xirab û nebaş a civakê. Di heyama 
meha derbazbûyî de di parêzgeha 
Kirmaşanê de 4 jinên Kurd seba 
xweşewitandinê canê xwe ji dest dan. Di 
nava wan de hewce ye em îşare bi du 
keçên 16 salî bi navên Seher Reûfî û 
Şeyda Muradî, akinciyê bajarên Pawe 
û Ciwanroyê û Seyran Rehîmî, temen 
24 salî û xelkê Selas û Bawecanî bikin. 
Seyran tenê yek heftî bû ku zewicî bû!! 
Herwiha Keçek li Kamyaranê seba 
hejariyê, jinek temen 50 salî li Urmiyê 
seba pirsgirêkên malbatî, keçek li 
Ciwanroyê bi navê Fatime Ebasmeniş, 
seba pirsgirîkên malbatî, du jin li 
Mehabad û Pîranşarê seba azar û 
îşkenceyan ji aliyê hevjînê xwe, dawî bi 
jiyana xwe anîn. Qurbaniya herî dawi jî, 
Nazdar Behmenî (27 salî) ya gundê 
Tazave ser bi bajarê Dîwandere bû ku ji 
ber pirsgirêkên malbatî xwe şewitand. 
Pêla han a berfireha ya xwekujî û 
xweşewitandina jinan vê pirsê tîne holê: 
Gelo civakek ku di pêxema parastina 
hinek nerîtên paremayî de nîviya 
pêkhata xwe ber bi mirin û 
xweşewitandinê dibe, çawa dê bikare 
seh bi kolebûna netewa xwe bike û bona 
derbazbûn ji rewş û zirûfa han a xirab ku 
neyaran bi ser de daye sepandin, 
pêngavan bavêje û xebatê bike? 

CIVAK U JIN 

Yek Kron Ji Bo Pêçana 10 Kîlo Şekrokan! 


Kavûs Ezîzî- Danîmark: Girûpek jin li ser 

rêya ber deriyê mala xwe dirûnên û 
şekrokan di nava laylonê de dipêçin. Li 
bajarê Sîlîgûrî li Bakûurê Rojhilata 
Hindistanê, fabrîkayekî şekrokçêkirinê heye 
û ew jinên han hemû rojekê diçin wê 
fabrîkê û 10 kîlo ji van şîrnokan tînin û 
dipêçin, li hember vî karî tenê 1 Kron (1 
Kronê Danîmarkê dike 195 Tûmenê îranê û 
kêmtirî 20 Cent) weke heqdest werdigirin. 

Eva ku me li jor nivîsî, kurtiya nûçeyeke 
Danîmarkî ye ku di Rojnameya 'Metro 
Express' a roja 07.01.2009'an hatiye 
çapkirin. Lê bila em bizanin ku çima wêneyê 
han û wê kurtenivîsê bala min kişand? 

Ez li karxanyeke çêkirina derî û penceran 
de mijûlî kar im, sibezûyan demjmêr 7'ê 
hazir dibim ji bo destpêkirina şola xwe, 
rojname ji bo me hemûyan têne cihê me û 
di dema bêhnvedanê de em nûçeyên rojê 
dixwînin. 

Li zarokiya xwe heta niha weke adeteke 
xasmanî yê min, hinek tişt pirr bala min 
dikêşînin, lewra dema min ew nûçe dît, 1 
xet li jor û 2 xêz jî li jêr hatine nivîsîn, min 
xwendin, rast Duheftînameya Agirî kete bîra 
min. 

Wêne ji aliyê Ajansa 'REUTERS'ê ve 
hatiye girtin. 

Bila em bizanin balkêşbûna wêne û 
nûçeyê han di çi de ye? 

- Feqîrî û xizaniya van mirovên han ku bi 
kêmtirî 20 Cent di rojê de hazir in kar bikin, 
heta bikaribin nanê roja xwe derxînin, 
balkêş e. 



- Bê wijdaniya xwdiyên karxaneyê ji bo 
ku bi diraveke herî herî kêm karê xwe 
birêve bibin û bona ku hewcehî bi karkeran 
nebe, van mirovên birsî û belengaz 
diçewisînin. Şekrok bi awayekî ne saxlem û 
di nava toz û li ser telîs hatine rêtin, wan 
jinane çi lepikek di dest da nînin ku 
bêguman destê van paqij û saxlem nînin. 

- Ev zaroka ku li ber şerkrokan raza ye, 
herwiha xîz û xoliya derdora cihê pêçana 
şîrnokan û li ber hewa û ser rêyê di warê 
tendurustiyê de ne durist e. 

Ya ku li hemûyan giringtir û hewce ye 
bas bikim ev e ku ev şekokane, mixabin 
zarokên xizan dê bixon û xuya nake ku ka 
dê bi çi nexweşîyekê re rûbirû bibin!? 

Heke xetayek wisa li fabrîkayekî Ewropa 
derkeve holê, bi xasma di xwarina zarokan 
de, ez bawer im ku dê bo hetanî heta wê 
karxaneyê daxin û karê wê qedexe bikin. 



Komara Îslamî Ji Bo Alîkarîkirina Hemasê, 
Miaşê Karmendan Kêm Dike 


ojên yekşem û duşem, 04- 
05.01.2009'an, Hesen Ebasî, 
Fermandarê Bokanê, fermanderê 

hêzên Întizamî, fermanderê Sipaha Bokanê 
û çend berpirsên din ên rejîmê, bi alîkariya 
îdareya Ewlekarî ya Bokanê, di 
Fermandariya Bokanê de civiyan. 

Armanca civîna han, kêmkirina miaşê 
karmendên dewletê, ji bo alîkarîkirina 
Hemasê bû. 

Kêmkirina miaşê karmendan bi armanca 
alîkarîkirina Hemasê, ji aliyê Parêzgarê 
Urmiyê ve hate ragihandin û ew pereye ji 


miaşê mehane 
kêmkirin. 


a karmendan dê bê 


Kasibkarekî Bokanî Di Bin îşkenceyê De 
Jiyana Xwe Ji Dest Da 


Roja yekşem, 04.01.2009'an, 
kasibkarekî Kurd bi navê Haşim 
Remezanî, xelkê gundê Sarûqamîşan 
ser bi bajarê Bokanê, bi sedema 
îşkenceyên xurt ên cendekî ji aliyê 
îdareya Agahî a Mehabadê ve jiyana 
xwe ji dest da. Haşim Remezanî ku 
xwediyê jin û zarokan e, 10 rojan berî 
vê ku bê kuştjn, bi buxtana kasibiya 
qaçax, ji aliyê îdareya Agahî ve hatibû 


binçavkirin. Navhatî serbarê vê yekê 
ku tu tawanek li ser wî nehate 
selimandin, kete ber îşkenceya 
îdareya Agahiyê. 

Hêjayî gotinê ye ku hewla malbata 
Haşim remezanî ji bo wergirtina termê 
wî heya niha bê encam maye û 
karbidestên rejîmê xwe ji dana termê 
Haşim diparêzin. 


Rojeva Civakê 


Rapora Wêneyî A “Washington 
Post”ê, Li Dor Sinetkirina 
Keçan Li Kurdistanê 


Agirî- Beşa Civakî 



^ Li gor rapora Jinên Azermêhr a 
Kurdistanê, rojnameya "Washington 
Post"ê, di raporekê de serbarê baskiri 
serpêhatiya çend keçên sinetkirî en 
Kurd, di vê derbarê de çend wêne ça 
kiriye ku gorîbûna jin û keçên kurd ji 
rêya yasayên paremayî û bavserdestiyê 
ve dixe berçav. 

Di herêma Kurdistana îraqê de 
salane sedan keç tên sinetkirin û di 
hinek ji deverên Kurdistana îranê de jî 
diyardeya han tê xuyakirin. 

"Washington Post"ê, di vê derbarê de 
nivîsandiye: Berevajî wêneyên heyî, 
sinetkirin ne tenê tu qazancek ji bo 
tendurustiya keçan tuneye, belku dibe 
sebebê pêkhatina pirsgirêkên hundirîn ji 
wan re û kesên pispor ev yek îsbat 
kirine ku sinetkirina keçan, bandora 
nerênî li ser şiyana cinsî(seks) a jinan 


didanê. 


Sinetkirin diyardeyek e ku binc û 
rîşalek kûr di çand û baweriyan de heye 
û hêcetên weke kontrolkirina jinan 
birêve diçe. 

Nûçegihanê "Washington Post"ê, 
Amît Bolî, çîroka zarokeke keç ku bûye 
goriya sinetkirinê bi vî awayî bas dike: 
Şîlan Enwer Omer, keçek temen 7 salî 
di rê û resmekê de beşdarî dike ku berê 
diya wê jê re bas kiribû, lê dema ku 
diçe bo rê û resma baskirî, dibîne ku tu 
deng û basek derheq rê û resmê nîne û 
ew hatiye lêbandin. 

Ew li cihê çûn bo rê û resmê, bo 
mala jinek ku di taxê wan de bi Maman 
hatiye nasîn û keçan sinet dike. Dema 
ku Şîlan derî dixe, Maman(doktora 
taybet a jinan) deriyê sor yê jengbûyî 
vedike û hemû diçine nav malê. 

Dema ku Şîlan dibîne diya wê kincên 
wê dixe, tirs wê da digire û dikeve 
lerzê, Maman weke kesek ku bixwaze 
mirîşkekê serjê bike, lingên Şîlanê digire 
û tîxekê tîne derê û dest bi kar dibe û 





















Agirî 

J i hin hewldan û çalakiyên mirov ên 
bingehîn yek jê jî hilberîna 
zanyariyê ye. Ev hewldan jî 

hewldaneke gerdûnî ye. Digel vê hewldana 
gerdûnî ku xizmetê ji mirovahiyê re dike, 
armanceke wê ya pirr girîng û pîroz jî heye. 
Ew girîngî jî girîngiya ku jiyana mirov a 
rojane hêsan û geş dike ye. Ango zanyarî 
wekî pêkera(faktora)herî girîng a ku 
hevahengiya mirov a civakî û gerdûnî (dûr 
an jî nêzîk) pêk tîne, tê dîtin û pejirandin. 
Tiştê ku bi awayekî rastîn ji bo mirov rêber 
û rênasiyê dike zanyarî ye. Mirov dikare bi 
nêzîktêdaneke felsefî bibêje ku zanyarî, 
pencereya ronî û ronîdariyê ye. Bi 
vegotineke din zanyarî, ezmûn û 
ceribandina ku di encama doman an jî 
merhaleyeke girîng de derdikeve holê ye. 
Ango zanyarî, piştî radeyeke bilind bi dest 
dikeve an pêk tê. Li gorî rêbaz û qaydeyên 
zanyariyê ev merheleya girîng jî wekî 
"azîneya zanistê"tê binavkirin. 

îcar tiştê ku pêwendiya navbera tişt 
(heyber) û kirûyê diyar dike azîneya zanistê 
ye. Her wiha tiştê ku zanenbûna rastîn û 
zanistî ji hin zanebûnên kinemine, 
kerambera û eletewş vediqetîne jî ev azîne 
ye. Divê baş bête zanîn ku zanyariya 
hîmdar û ewledar di her dem û domanên 
dîrokî de wekî pêdiveyke bivênevê hatiye 
dîtin. Ji lewre hemû zanyarî û agahî pêşî li 
ser hîmê vê zanyariyê (an jî vê azîneyê) 
ava dibin û wekî mîrateyeke qedîm ji bo 
siberoja mirovahiyê tên parastin û 

veguhastin. Bo nimûne zanyariya çandiniyê 
di serî de bi lêgerîn, lêkolîn û dahûrandinên 
li ser nifşên riwekan (nebat û giyayan) 
dest pê kiriye. Û piştre girêdana mirov a bi 
ax û erdnîgariyê bûye sedema avakirina 
gund û bajaran û peyre jî pêkanîna çanda 
avahîsaziyên nûjen. 

Armanca zanyariyê ya herî girîng, 

pêkanîn û bidestxistina zanyariyeke 

ewledar e. 

îcar gelo hemû hewldan û xebatên ku bi 
vê mebest û armancê dest pê dikin digihîjin 
encamekê an na? Bi rastî gellek hewldanên 
zanistî li nîvê rê ji armanc û mexseda xwe 
bidûr dikevin û dikevin xizmet û suxreya 
kes û hêzên desthilatdar û di eleniya 

mirovahiyê de tên xebitandin. Zanyariya ku 
tê peyitandin/çespandin wekî berê zanistê 
tê pejirandin. 

Digel gellek birrên zanyariyê yên cure bi 
cure du birrên wê yên bingehîn hene. Yek 
zanyariya serobero (çawalêhato û 
kerambera) û ya din jî zanyariya zanistî ye. 

Di zanyariya serobero de, hewcetî bi 
çespandin û peyitandina rastî an jî şaşiyê 
namîne. 

Lewre mirov wê zanînê bi sehekiyên xwe 



p. 


m 

t, 


fêr dibe an dihisîne. Ev zanyarî wekî 
zanyariya bêpergal tê binavkirin. Belê ev 
zanyarî hem jiyana mirovan a rojane 
hêsantir dike û hem jî sûdeke mezin dide 
pêwendî û danûstandinên mirovan ên 
civakî. Bo nimûne, bîr û baweriyên olî, lîstik 
û hengameyên civakî, kevneşopî, çîrok û 
çîvanokên devkî û hwd. 

Hemû bi saya vê zanyariyê bi dest dikevin. 
Ji bo bidestxistina vê zanyariyê jî hewcetî 
zêde bi tu kar û xebatên taybet nîn e. Di 
karê rojane de ango bi domahiya jiyanê re 
jixweber pêk tê û bi dest dikeve. Belê 
zanyariya zanistî ne wisa ye. Ji bo 
bidestxistina zanyariya zanistî hewcetî bi 
çespandin û selmandineke xurt a şaşî an jî 
rastiyê heye. 

Di zanyariya zanistî de bêyî azîneya zanistî 
tu tişt nayê çespandin. Bûyer û kirûyên 
heyî li gorî vê azîneyê tên nirxandin û 
formulekirin. Taybetiyên zanyariya zanistî 
hin jê ev in: 

1. Zanyariya zanistî tişteyî ye(ojektîf û 
bêlayan e): Agahî û encamên ku bi 
zanyariya zanistî re der dibin li her devera 
dinê heman in û li gorî kesan nayên 
guhertin. Bo nimûne kêşana erdê ya ku bi ji 
hêla Newton ve hatiye çespandin ji hêla 
hemû mirovan ve tê pejirandin. 

2. Zanyariya zanistî misoger e: Ji bilî 
rêbaza kirû an jî bûyera ku rastiya wê 
hatiye çespandin tu agahiyên din wekî 
rastiyê nayên pejirandin. 

Kî ji cem xwe de rastiyeke din angaşt 
bike jî, heta ku rastiya berê neyê pûçkirin, 
ew wekî rastiyê nayê pejirandin. 

3. Zanyariya zanistî rasterast bi azîneya 
ceribandinê ve girêdayî ye: Agahiya ku xwe 
nespêre ceribandinê wekî zanyariyên zanistî 
nayên pejirandin. 

4. Di bingeha zanyariya zanistî de pêşbînî 
û dûrendîşî/besîret) heye: Gumankirina 
encama bûyerekê bi ceribandinên berê bi 
dest dikevin. 

Mirov dikare ji bo vê azîneyê kelandina 
avê an jî meyandina mast wekî mînak nîşan 
bide 

5. Zanyariya zanistî giştî ye: Bo nimûne, 
daxuyaniyên der barê tiştên tîr, ron, don û 
gaz li gorî vê azîneyên tên senifandin. 

Digel ku hewcetiya mirov bi zanyariya 
serobera hebe jî, tu tişt bêyî zanyariya 
zanistî pêk nayê û bi encam nabe. Heke 
bibe jî ne zanistî ye û nayê pejirandin. 


Kaniya He/bestan 


Dîwar 


Jîla Husênî 



Çima te helbestên min 
nexwendin 
Min bo te helbestên 
herî aşiqane gotin 
Himbêza gotinên 
xwe yî herî germ 
min bo te vegirt 
Ew dema min xwest 
behsa te bikim 

min rûpelên ferhenga gotinan 
di ramanên xwe de wergerandin 
û ciwantirîn gotinên resen 
rêz bûn li pêş fermana min 
û min 

çiya, rastî û roj 
bo pesnê te hilbijartin 
Te tu caran 

helbestên min nexwendin 
û rûnenişt di himbêza 
gotinên min de 
tu li min tênegihişt 
Mabêna min û te dîwarek e 
bi tundiyê baweriyek e 
lê belê heyhat 
û sed mixabin 

ku te raza gula lavlavê nezanî 
û hest bi daxwaza wê nekir 
bo têgihiştina hembêzek germ 
û mişt bawer 

Û te helbestên min nexwend 
û hest bi min nekir. 

Linguicide An Jî Zimankujî 

Geriyanek Di Dîroka Fransayê De Li Ser Yekîtiya Zimên Û Yekîtiya Neteweyî 


Beşa 2 



Ibrahîm Seydo 
Aydogan 

Zimanên ku wê 
demê li ser axa 
Fransayê hebûn 

Wê demê li ser axa 
Fransayê ji 6001 zêdetir 
zaravayên zimanê 

romayî hebûn û bi tenê kesên ku bi 
xwendin û nivîsandinê dizanîn, latînî bi kar 
dianîn. 

Ev hemû zarave û devokên zimanê 
romanî bi sê grûpan ve têne şayesandin ku 
em di nexşeya kêlekê de jî dibînin. 

Zimanên Oyl (oîl), zimanên ok (oc) û 
zimanên franko-herêmî (franco-provençal). 
Binavkirina van zimanan li gora peyva 
« erê » hatiye kirin. Li başûrê Fransayê j 
bo ku bibêjin «erê » digotin «oc», I 
bakur jî digotin « oyl » û « oui »ya îro j 
bakûriyan hatiye. 

Zimanê desthilatdariyê ku jê re Franciqî 
an jî Fransewî dihat gotin, yek ji van 
zimanên « oyl » e an jî yek ji zaravayên 
zimanê "gallo-romanî" ye. Lê belê ew 
zimanê ku bi tenê li herêma Parîsê dihat 
axavtin, ji aliyê % 99ê xelkê ve nedihat 
zanîn û di serî de tu bandora wê tunebû. 

Gava ku "Hugues Capet" bû paşayê 
Fransayê, di dîroka zimanê fransî de gaveke 
din hate avêtin. 

Lewre, Hugues Capetê ku di sala 987'an 
de bû sultan, bi tenê bi zimanê xelkê, yanî 
bi Fransiya kevn dipeyivî. 

Ji ber ku Hugues Capet mîna sultanên 
berî xwe paytexta xwe li bajaran 
nedigerand û bi tenê li Parîsê bi cih bû, 
desthilatdariya wî jî hêdî hêdî xurtir dibû. Ji 
ber ku Parîs paytext bû, arîstokrasiyê bi 
awayekî xwezayî zaravaya sultên bi kar 
dianî, lê Parîs ew dever e ku gellek bazirgan 
jî tê re derbas dibûn û paytext herweha 
dibû cihê ku çand û zimanên cuda jê li hev 
rast dihatin. Vê yekê kir ku Parîsî jî ji xelkê 
din bipêşdetir bikevin û kesên ku ji derve 
dihatin jî fêrî zimanê wan bibûna. Bivê 
nevê, zimanê sultên bû û ji bo hemû karên 
fermî û destûran diviya bi wî zimanî 
bihataya axavtin. 

Desthilatdariya "Hugues Capet", weke 
bingehê Fransayê îro jî dikare bê 
hesibandin, lê belê navê Fransayê cara 
yekem di sala 1119'an de hate bikaranîn. 


"Louisê" 
6'emîn ku 
sultanê wê 
demê bû di 
nameyeke 
xwe de ku ji 
papa Calikstê 
II re şandiye, 
dibêje ku ew 
sultanê 
Fransayê ye 




û êdî ji xwe re nabêje Frankî û ew girêdayî 
dêra romayî ye. Wê demê ji zimanê wan re 
digotin « Fransewî». 

Ji ber ku paytext qet neguherî, 
arîstokrasiyê, bi dû re jî hiqûqê û dêrê jî ev 
ziman bi kar anî û Fransiya herêma Parîsê 
hêdî hêdî bandora xwe li ser zaravayên din 
yên bakûrî kir û di sedsala 13'an de êdî 
zaravayên başûrî jî dabû ber xwe. Di sala 
1290'an de gramerek ji bo fêrbûyina Fransî 
jî hate amadekirin ku armanca wê ew bû ku 
kesên biyanî bikarin fêrî Fransî bibin. Di 
nêviya sedsala 15'an de êdî herêmên Başûrî 
yên okaxêv jî di peywendiyên xwe yên bi 
sultên re Fransiya wî bi kar dianî û pirraniya 
wan êdî li kêleka zimanê xwe, bi fransîya 
Parîsê jî dizanîn. Bê guman, bikaranîna 
çapxaneyê, zimanê nivîskî û wêjeyî û 
perwerdehiyê û dêrê jî di belavbûna 


Fransiya 
Parîsê de 
bandora xwe 
kir. Lê dîsa jî 
yekîtiya 
zimanî 
têkelbûyîna 
desthilatdara 
n pêwîst 
dikir. Fransî 
di kirinê de 


bibû zimanê fermî û xelkê ew weke zimanê 
hevpar bi kar dianî. Bivê nevê, yekîtiya 
zimanê fermî dê bandora xwe li ser ziman 
û zaravayên din jî bikiraya û ew bi temamî 
di herêmên piçûk de asê bikirana. 

Ziman tên qedexekirin 

Di sala 1539'an de François 1 (Fransûwa 
tê xwendin) fermanek 192 xalî da ku dîrok 
îro jî bi tenê behsa du xalên wê fermanê 
yên giring dike. Di xala 110'ê de ferman tê 
dayin ku heçî zagon û fermanên 
birêvebiriyê bi zimanekî zelal werin 
nivîsandin ku kesek çewt tê negihîje û di 
xala lll'an de jî tê gotin ku heçî karên 
fermî bi zimanê Fransî werin kirin û 
qeydkirina wan jî dîsa bi wî zimanî were 
kirin û di van karan de tu zimanên din 
neyê bikaranîn. Ji ber ku zimanê xelkê ji 
berê de li dêrê serbest bû û heta wî çaxî 
zimanê Latînî û Fransî di karên fermî de bi 
hev re dihatin bikaranîn, ev ferman bi tenê 
dikare li dijî zimanê Latînî were nirxandin. 

Heta sedsala 17'an jî Fransî hêdî hêdî li 
herêman belav dibû û li her deverekê bi 
awayekî cuda an tev li zimanê din dibû an 
jî diket şûna wî. Ji ber ku sîstemên 
desthilatdariya berê ne weke ya îro bûn, 
bicihkirina zimanê fermî û pejirandina wî 
ya ji hêla xelkê ve heta şoreşa Fransî jî 
dewam kir. 

Di sala 1635'an de "Richelieu"yê wezîrê 
Fransayê xwast êdî bi awayekî dezgehî 
dest biavêje mijara yekîtiya zimên û ji bo 



çavdêrî 

û 

parastina 


zimanê 


Fransî 


Akademiya 

Fransî 

ava 

kir. 

Wê 

demê "Jean 

Racinê" 


şanonivîs^ 

r bi 

xwe jî 

di 

1661'an 

de, 


gazindan dike ku xelkê herêmên din ji 
fransiya wî fêm nakin û ew tiştekî dixwaze 
û xelk tiştekî din ji wî re tînin. "Racine" 
dibêje ku wî di wê sefera xwe de nedîtiye 
ku ne qeşeyek û ne jî mamosteyekî 
dibistanê bi Fransî bipeyive. Hêjayî gotinê 
ye ku wê demê perwerdehî li ser bingehên 
olî bû û bi pirranî bi zimanê herêmî, carnan 
jî bi Latînî dihat dayîn. 

Lê dîsa jî divê mirov balê bikişîne ser ku 
Fransiya akademîk berî avakirina 
Akademiya Fransî li Birîtanyayê bi pêş 
ketiye. Lewre, sultanên Brîtanî bi eslê xwe 
Fransî bûn û zimanê wan zimanê 
desthilatdariyê û bazirganiyê û 
perwerdehiyê bû. Yekem gramera Fransî jî 
li Birîtanyayê hatiye nivîsandin. Lê 
Brîtaniyan piştî şerrê sedsala 14 û 15'an ku 
bi Fransiyan re hat kirin, êdî dev ji Fransî 
berdan. 

Heta şoreşa Fransî ya 1789'an jî rewşa 
Fransî li Fransayê ev bû û li gora "Albert 
Dauzat" yê pisporê zaravayan, di sedsala 
17'an de 636 zarava û devok hebûn. 
Fransiyan wê demê ji hemû zimanên cuda 
re digotin zarave û devok û peyva 
«patois» (patûwa tê xwendin) ji bo 
binavkirina wan bi kar dianîn ku ev peyv bi 
tenê ji bo « devokan » û cudahiyên herêmî 
tê bikaranîn. Dîsa jî, ji ber kêmbûna 
peywendiya di nava herêman de û ji ber 
ku gellek kesan mîna "Racine" gazindên 
xwe kirine, mirov dizane ku ji bilî herêma 
Parîsê û derdora wê, kêm kesan bi 
zaravayê Parîsê dizanî. Ji ber wê, 
akademiyê û "Vaugelasê grameryen" xwast 
axavtina Fransiya xweş û rast ku bi Fransî 
jê re dibêjin « le bon usage » di nava xelkê 
de belav bikin. Di sala 1694'an de ferhenga 
Akademiyê ya yekem hate çapkirin ku tê 
de peyv hatin dabeşkirin, lê belê peyvên 
wê ferhengê bi tenê ew peyv bûn ku li 
gora wan ji aliyê kesên têgihiştî û biedeb 
ve dihatin bikaranîn û cihê hemû peyvan tê 
de nebû. Lê belê, mirov nikare zimanê 
xelkê bi hêsanî biguherîne. Ev Fransiya 
akademiyê jî bêtir di nivîsandinan de û di 
nava axavtina arîstokrasiyê de ma. Hayê 
xelkê ji wî zimanê û nûkirina wî nebû. Xelk 
dîsa bi devok û zaravayên xwe dipeyivî 
heta ku desthilatdariyê siyaseta xwe 
tundttir kir. 

Dûmahîk heye... 





















Agirî 


ÇAND Û HUNER 

Sî Sal Bi Ser Koçkirina 
Mîr Dr. Kamîran Alî Bedirxan Re 



Konê Reş 


Berî 30 salan di rojek 
mîna îro de (4-12- 
2008) Mîr Dr. Kamîran 
Elî Bedirxan li Parîsê 
Koça dawî kir. Bi 
koçkirina wî re stêrek 


geş û bi ronahî di asmanê welatê me de 
hat rijandin. 

Belê tevî ku ji 30 salî ve koç kiriye lê, 
degvedana navê wî, hêza hunera wî, pîş û 
sazên wî di nav gel de hatine çandin, xweş 
ber dane û bi saya wî, roja îro, gellek 
stêrkên çirsî di asmanê Kurdistanê de 
dilîzin... 

Bi vê mebestê kêfxweş dibim wek 
wefadarî di vê panorama kurt de, wî bibîr 
bînim. 

Dr. Kamîran Bedirxan; neviyê Mîrê Cizîra 
Botan, mîr Bedirxan e: 1802-1868, yê ku di 
sala 1843'an de, di herêma Botan de 
mîrnişiyek ava kir, peyre bi navê xwe 
deranîn û di mîrnişiya xwe de belav kir û 
got: Dîn dînê Xwedê ye, em tev 
birayên hev in...û biyaniyan di pesna wî 
de gotin: Bedirxan Edalet e û edalet 
Bedirxan e... 

Û kurê Emîn Elî Bedirxan e (1851-1926). 
Yê ku ji kesên pêşîn bû komeleyên kurdî li 
Stenbolê damezirandine ji bo mafê gelê 
kurd... Mîr Kamîran di roja(21'ê Tebaxa 
1895)an de li Stenbolê çêbûye, xwendina 
xwe li Stenbolê qedandiye.. Di 17 saliya 


xwe de beşdarî di şerê Beqanê de kiriye.. di 
sala 1919'an de bi birayê xwe mîr Celadet 
Bedirxan, Ekremê Cemîl Paş , Hac Tewfîq( 
Pîremerd) û Mêcer Newêl yê Înglîzî re li 
Kurdistanê geryane, ji bo daxwazên gelê 
Kurd û çareseriya pirsa kurd, berî ku 
peymana Sîverê bê mohirkirin.. Ji ancamên 
wê gerê, ev her sê bend ji bo Kurdan hatin 
dan; 62-63-64.. Piştî ku Mustefa Kemal di 
sala 1923'an de derbasî Stenbolê bûye, 
hingî wî fermana Bedirxaniyan û tev 
welatparêzên kurdan deranî.. Vêca ji 
neçarî Mîr Kamîran digel birayê xwe Mîr 
Celadet, xwe li Almaniya girtine, bavê wan 
digel birayê wan ê mezin Sûreya xwe li 
Misrê, bajarê Qahîre girtine... û wiha 
Kamîran xwendina xwe li Almaniya biriye 
serî... Di sala 1927'an de vegeryaye 
Rojhilata Navîn û digel birayê Mîr Celadet 
beşdarî di avakirina komela Xoybûnê de 
kiriye... Di sala 1943'an de kovarek bi navê 
Roja Nû û rojnameyek bi navê Stêr li 
Beyrûtê weşandine.. Herdu jî bi kurdiya 
latînî bûn, digel beşekî biçûk bi fransîzî.. 

Di sala 1947'an de Beyrût li paş xwe 
hiştiye û çûye Parîsê, wek mamoste xebat 
di zanîngeha Sorbûnê de kiriye, beşê 
zimanên rojhilatê... 

Buhiştî bi gellek zimanan dizanî bû, gellek 
pirtûkên wî li dor pirsa gelê kurd hene... 

Ew di roja (4-12-1978)de li Parîsê çûye 
ber dilovaniya Xwedê. 

Bi vê helkeftinê ez vî hebesta Omerê 
Xeyam ku wî ji Farsî wergerandiye zimanê 


Kurdî diyarî canî wî dikim: 

Ji hatin û çûna me, kar çiye 
Berê hêviya jîna me, li ku ye 
Di çerxa jînê de, çend mirovên pak 
Şewitîn û ax bûn, ma dû li li ku ye.. 

Û vê helbesta wî (Koçera Mîran!), diyarî 
xwendevanên zimanê kurdî dikim: 

Ho koçera min! 

Min bi maça devê xwe 
Maç bike. 

Hevîna te 

ji şerabê spehîtir e. 

Bihna te 
bihneke şêrîn e. 

Dengê navê te 
wek roniya rojê belav bûy 
ji lewre herkes hej te, 
hej sura bayê te dike... 

Di nav kûlîlkên sor û zer < 
kûlîlka spehîtir tu î. 

Di nav jinên zirav û şîrîn û bi bejn û bal 
de 

a çelengtir tu î... 

Koçera min 

rabe û min bi maça xwe 
maç bike. 

Dilê min 

serxweşiya maça te 
mestiya bêhna te dixwaze. 

Berde, bila zenda min bibe 
kemberbestiya nêvtenga te. 

Dev û lêvê te 
kaniya ramûsanê ye, 
bihêle bila bêriya dilê min, 
bi ava wê kaniyê dîn û bêhiş 
bikeve! 

Ho koçera min.. 



Tevehodî Kî Ye? 


Kurdo Agirî 

L i îranê bi taybet li Xorasanê, dema ku 
navê Kelîmolah Tevehodî (Kanîmal) tê 
ser zimên, her kes zû peyv û goteyên 

kurd, kurmanc tîne bîra xwe. 

Ev bîranîna jî bê cih nîne. Kanîmal kurdê 

Kurmanc ê Xorasanê ye. Ew di sala (.) li 

gundê Oxaz ser bajarê (.) î’ da y' k bûye. 

Piştî bidawîanîna xwendina lîseyê, bûye 
endamê hêza polîs, lê piştî demekê dev ji wî 
karî berda. Kanîmal biryar da ku nehêle 
ziman û çand, dîrok û rê û toreyên kurdên 
Xorasanê bi awayekî devkî bimîne û ji bîr 
biçe. Wekî em dizanin gellek tiştên li ser 
kurdan nehatin nivîsandin û mixabin îro jî 
haya kesî ji pê tune ye. Kanîmal li hember 
her asteng û pirsgirêkên aborî, ewleyî, 
rawesta û xizmet bo çanda ji xwe re kir 
armancek mezin. Ew bajar bi bajar, gund bi 
gund, him suwarî him jî peya geriya. Tu 
caran newestiya. Bi îradeya xwe ya bêhempa 
kurdên Xorasanê da nasandin. 

Berî Kanîmal gellek kes li Xorasanê hebûn 
ku li ser kurdên wê deverê gellek tişt 
dizanîbûn û bi koçkirina xwe her tişt jî bi xwe 
re birin. Lê Kanîmal her tişt nivîsî û hîn jî 
dinivîsîne. 

'Stephan Blamo', mamosteyê muzîkê li 
zanîngeha 'New York'ê ku bi salan li ser 



muzjka kurdên Xorasanê kar kiriye. Dema ku 
tê îranê yekrast diçe mala Kanîmal û di 
destpêkê de dîwarê mala wî maç dike û bi vî 
awayî dixwaze rêzdariya xwe ji bo xizmetên 
Kanîmal nîşan bide. 

Ew zêde dike: "Eger Neteweyên Yekbûyî 
sed kes jî bikira berpirsên karên ku te kirine, 
dîsan jî nikarîbûn anegorî te pêk bînin." 
Kanîmal gellek pirtûk û nivîsar li ser kurdên 
Xorasanê weşandine an jî amade kirine ku dê 
bên weşandin. 

Wek mînak mirov dikare yên jêrîn bi nav 
bike. 

1- Koça dîrokî ya kurdan bo Xorasanê ( 
Farisî ye û ji heft cildan pêk tê) 

2- Esferayîn, bajarê kurdan; doh û îro (bi 
farisî) 

3- Dara Çildestan an Efsaneyên kurdên 


Xorasanê (bi kurdî) 

4- Stranên kurmancên Xorasanê 

5- Ferhenga kurdî ya Kurmancî 

6- Rêzimana kurdî ya Kurmancî 

7- Gotinên pêşiyan yên kurdên Xorasanê û 
gellek pirtûk û nivîsarên din... 

Lê pirtûka herî hêja ku di vê dawiyê de 
weşandiye, dîwana Cefer Qulî Zengêlî ye. 
Cefer Qulî helbestvanê bi nav û deng ê 
kurmac li Xorasanê bûye ku nêzîkî du sed sal 
berê jiyaye, lê helbestên wî bi devkî û sîng bi 
sing yan li ser nusxeyên cuda gihîştine îro. 

Kanîmal ji bo cara yekem gund bi gund, 
bajar bi bajar geriyaye, helbestên wî yên 
devkî û nivîskî kom kirine û li rûyê çil û çar 
nusxeyên di gundan da mayî, helbestên 
Cefer Qulî vejandine û wek dîwana Cefer Qulî 
di Weşanxaneya Vasî de çap kiriye. 

Kanîmal ev helbest ji mirinê rizgar kir. 
Divê bê gotin, helbestên Cefer Qulî eger ji 
yên Ehmedê Xanî ra wekhev jî nebin, 
bêguman kêmtir nînin. Piştî çapbûna Dîwanê, 
şadiyeka bêhempa di nav kurdên Xorasanê 
da çêbû. Gellek kesan bi awayên cur be cur ji 
Kanîmal re sipasiyên xwe kirin. 

Wek mînak xwendevanek ji wî re wiha 
dinivîse: Pismamê Kelîmolah, ew zehmet pirr 
dikşîne, bo xelkê kurmancan, ew kitêban 
diweşîne, zindî kiriye kurmancan, armanc bi 
dil nemîne, xeyal dikî ku ew Cefer Qulî ye ku 
bi bîr tîne. 

Kanîmal niha li bajarê Meşedê dijî û notila 
berê dîsan bê westiyan lêkolînên xwe 
didomîne. 













Duheftînameya siyasî, civakî, çandî û hunerî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

agiri2003@hotmail.com 

agiri2003@gmail.com 



Kovareke Nû Ya Zanistî Bi Îngilîzî Li 
Ser Pirsa Kurd Li îranê derket 


Mistefa Cuma, Cîgirê Sekreterê Partiya 
Azadî Ya Kurd Li Suriyê Hate Girti 






Ebas Serwerî di beşeke din a axavtinên xwe de got: Bi daxistina 
sînemayan li Kirmaşanê, karesateke kultûrî bi dûve ye û nabe rê bihê 
dan ku tiştek wiha biqewime. Navhatî derheq xirabbûna rewşa 
salonên sînemayan li Kirmaşanê û hogiriya xelkê vî bajarî ji sînemayê 
re got divê sînema ji nû ve bên avakirin û çareseriyek ji wê pirsgirêkê 
re bê peydakirin. 

Navhatî di dawiyê de daxwaz kir ku berpirsên organên 
ferhengî(çandî) girîngiyekî zêdetir bidin salonên sînemayan. 


ewlekariyê ve hatiye 


'BBC'yê nûçeyek belav 
kir ku têra xwe balkêş e. 
Endazyarên NASA'yê 
otombîlek çê kirine, ku 
weke balafiran dikare 
bifire. Ev afirandina nû 
dê meha tê dê bihê 
ceribandin. Buhaya wê 
otombîla ku dikare 
bifire, 132 hezar Pond e. 
Heke ceribîna wê 
otombîlê serkevtî be, dê 


di pêşengehan de were 
nîşandan û dikare tirafîk û 
qerebalixa rê û cadeyan, 
nemaze di nava bajarn de, kêm 
bike. 


2 Sînemayên Bajarê Kirmaşanê 


Li gor daxuyaniyeke 
Partiya Azadiya Kurd li 
Sûriyê ku hebek ji wê ketiye 
destê 'Agirî', Mistefa Cuma 
(60 salî), Cîgirê Sekreterê 
Giştî yê Partiya Azadiya 
Kurd li Sûriyê hatiye girtin. 
Daxuyaniya partiya han 
diyar dike; piştî ku Mistefa 
Cuma roja 06.01.2009'an ji 
bo lêpirsînê bo navenda 
Muxaberatên Eskerî li 
Helebê tê vexwendin, heta 


niha li wê derê ji aliyê 
binçavkirin. 


2000 Kes Ji Xwendekar, Xebatkarên Mafê 
Jinan Û Çalakên Sivîl Nerazîbûna Xwe Li Ser 
Rewşa Xirab Ya Zeyneb Bayezîdî Diyar Kirin 


Du hezar kes ji 
Xwendekarên Zanîngehan, 
Parêzerên Mafê Wekhev û 
Çalakên Civaka Sivîl bi 
belavkirina daxuyaniyekê 
nerazîbûna xwe li hember 
rewşa çalaka mafê jinan, 
Zeyneb Bayezîdî diyar 
kirin û piştgirî dan parêzerê 
wê jina girtî a Kurd ku 


dosyaya wê û cezayê sepandî bi ser Zeynebê bikeve ber 
pêdeçûnê. Zeyneb Bayezîdî 6 med dibe ku li bajarê 
Mehabadê ji aliyê hêzên Ewlekariya Komara Îslamî hatiye 
girtin û 4 sal ceza jê re hatiye birrîn. Zeyneb çalakeke mafê 
jinan li Kurdistanê ye ku hatiye girtin, lê rayedarên Komara 
Îslamî Zeyneb bi tawana xebat li dijî tenahiya neteweyî û 
alîgirî ji partiyeke siyasî ya Kurd a Opozîsyonê ceza kirine. 
Ew buxtane bi gellek çalakên mafê mirovan, civaka sivîl û 
xebatkarên mafên jinan tê dan. 

Her 2000 kesên han daxuyanî wajo kirine. 


Hatin Daxistin 

Li gor nûçeya 
Ajansa "ISNA"yê, Ebas 
Serwerî, Serokê 

Hewzeya Hunerî a 
Kirmaşanê ragihandiye 
ku derê du sînemayên 
Kirmaşanê bi navên 
'Azadî' û 'Pîrozî' hatin 
girêdan. 

Wî ragihand ku li 
bajarê Kirmaşanê du 
sînemayên 'Azadî' û 

"Pîrozî" çalak bûn, lê bi sedema xirabiya rewşa aborî hatin daxistin. 

Ebas Serwerî got: birêvebirina sînemayan gellek dijwar bûye û 
birêveberên sînemayan ji ber nebûna pere û xirabbûna rewşa aborî 
êdî nikarin karê salonên sînemeyan weke dana miaşê karmendan û 
hin karên din, birêve bibin. 


Serwerî her wiha got ku take sînemayek ku niha di bajarê 
Kirmaşanê de çalak e, sînemaya "Ferheng" e ku ew jî karên din weke 
werziş, tiyatro, sîrk û hwd... tê de birêve diçe. 

!► Yekemîn kovara zanistî ya taybet li ser pirsa Kurd li îranê, di bin 
navê "Kurdish Issue In Iran" bi zimanê Îngilîzî hate weşandin. Yek ji 
endamên Desteya weşana Kovara han di hevpeyvînekê de eşkere kir 
ku kovara "Pirsa Kurd li îranê", ji aliyê Navenda Qasimlo ji bo lêkolîn û 
pêşdeçûna siyasî hatiye belavkirin. Kovar ji çend mijarên giring û 
balkêş li ser pirsa Kurd li îranê, sîstema siyasî a îranê, doza Kurd û 
zimanê Kurdî di yasayên Komara Îslamî a îranê de pêk hatiye. Kovara 
han bi rêveberiya Mecîd Heqê û Şerîf Bêhruz derdikeve. Di hejmara nû 
de Mistefa Hicrî, Sekreterê Giştî yê PDKÎ, Dr. Husên Tahirî, Mecîd Heqî 
û Dr. Elî Kiliç gotar nivîsîne. Hejmara nû ya kovarê ji 47 rûpela pêk tê. 
Navnîşana têkilî bi rêveberên kovara "Kurdish Issue In Iran" re: 

kurdishissue.iran@gmail.com 

Hêjayî gotinê ye ku birêveberên kovara han li ser xebat ji bo pitir 
nasandina pirsa Kurd bi xelkê biyanî, tekezê dikin. 















